Ҡотлайым? | Әбйәлил - Абзелил\nӘбйәлил - Абзелил > яңылыҡтар > «Ҡотлайым!», «Тәбрикләйем!» — тимәйек, зинһар\n« Байыҡ сәсәндең ҡайтанан килеп сыҡҡаны,халыҡҡа туғанлыҡты аңлатҡаны\nИмам Әбү Хәмид Әл-Ғазали вәғәздәренән бер вәғәз »\n«Ҡотлайым!», «Тәбрикләйем!» — тимәйек, зинһар\n«Поздравляю!» Рус телендәге һүҙ был. Уны рус ҡәрҙәштәребеҙ йыш ҡуллана. Сөнки христиан дине тәртибенән килә ул ғәҙәт.\nХристиандарҙың дин әһеле (священник), Аллаһ менән бәндә араһындағы урталыҡта тороп, (посредник) үҙе атҡара алмағанды, фәҡәт Аллаһ үтәй торған ғәмәлде лә үтәйем, ти. Мәҫәлән, кешеләрҙең гонаһын ярлыҡай, ә беҙ, мосолмандар, үҙебеҙ атҡара алмаған, үтәргә көсөбөҙ, хәлебеҙ, мөмкинлегебеҙ булмаған ғәмәлде үтәйбеҙ, тип әйтмәйбеҙ.\nҠотлайым (йәки: «Тәбрикләйем!»), тибеҙ икән, хәлебеҙҙән килмәгән эште «үтәйем», — тип әйтәбеҙ булып сыға. Сөнки Әҙәм балаһының ҡотларға ла, тәбрик тә итергә хәленән килмәй. Фәҡәт ҡәрҙәш халыҡтың теленән тура тәржемә итеү юлы менән әйтелә был һүҙҙәр.\nМосолман кешеһе һәр ғәмәлдең, хәлдең, тороштоң, булмыштың Аллаһтан, фәҡәт уның ихтыярынан икәнде белә. Шуға күрә «Ҡотло булһын!», «Мөбәрәк булһын!» тип, теләген әйтә. Аллаһҡа мөрәжәғәт итә мосолман кешеһе. Аллаһтың ҡотло, мөбәрәк итеүен теләй.\nБөгөнгө көндә дин әһелдәре лә (муллалар ҙа): «Ҡотлайым!», «Тәбрикләйем!» — ти.\nДинде, дин ғилемен белмәгәнлектән түгел, ә телгә, тел үҙенсәлегенә, халыҡтың менталитетына иғтибар итеп еткермәгәнлектән килә был.\nТелдә кешенең күңеле, ғилеме, тәрбиәһе сағыла. Динде инҡар итеп, динһеҙлекте өгөтләп йөрөгән замандың шауҡымы сағыла «Ҡотлайым!», «Тәбрикләйем!» — тигән һүҙҙәрҙә. Аллаһ бойорһа, яңы быуын, телебеҙгә лә, динебеҙгә лә, ғөрөф-ғәҙәттәребеҙгә лә иғтибарлы, беҙгә ҡарағанда күпкә ғилемлерәк тә булыр. Шул сағында яңылыш һөйләүҙәр, хаталаныуҙар юҡҡа сығыр.\nБеҙгә, Әҙәм балаларына, хатаға иғтибар итеү, фәһем алыу, төҙәлеү тейешле.\nОло йәшкә еттем, йәшлектә өйрәнгәндән арынып булмай! — тип аҡлана дин әһелдәре. Был иһә — аҡланырға маташыу ғына. Фәһем алған, ғилеменә даими талапсан булған кеше һис аҡланмай, телендәге лә, ғәмәлендәге лә хаталарын төҙәтә, сәбәп ҡыла ошо йоҫоҡта.\nЭта запись написана автором Назир Сабитов, 03.10.2017 в 23:58, и размещена в категории яңылыҡтар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Кремлдә Башҡортостандан килтерелгән ҡаҙылыҡ һәм ҡаҡланған ҡаҙ һата башланылар // Иҡтисад | новости башинформ.рф\nКремлдә Башҡортостандан килтерелгән ҡаҙылыҡ һәм ҡаҡланған ҡаҙ һата башланылар\n15:55, 27 апреля 2016 Иҡтисад\nӨФӨ, 2016 йыл, 27 апрель. /«Башинформ» мәғлүмәт агентлығы, Ольга Мортазина/.\nРәсәй Президенты Хакимиәтенең «Кремль» туҡланыу комбинатында Башҡортостандан килтерелгән аҙыҡ-түлек кәштәһе барлыҡҡа килде. Федераль власть органдары хеҙмәткәрҙәре ҡаҡланған ҡаҙ, ҡаҙылыҡ, бал һәм «Башҡортостан аҙыҡ-түлеге» билдәһе ҡуйылған башҡа изделиелар һатып алыу мөмкинлегенә эйә. Шулай итеп, республика проекты ил кимәлендә танылды, тип билдәләнеләр Башҡортостандың Сауҙа һәм ҡулланыусылар хоҡуғын яҡлау буйынса дәүләт комитетында. «Кремль» комбинаты Башҡортостандан ете тәьминәтсене конкурс нигеҙендә һайлап алды, ошо көндәрҙә продукцияның икенсе партияһы Мәскәүгә юлланды, тип һөйләне «Башҡортостан аҙыҡ-түлеге» проекты етәксеһе Александр Ковтуненко.


Республикала 204 мең тонна самаһы шәкәр сөгөлдөрө ҡаҙып алынған, 75 мең тоннаһы эшкәртеүгә оҙатылған\nБыл турала Башҡортостандың ауыл хужалығы министрлығының матбуғат хеҙмәте хәбәр итә. Уртаса уңыш ҡеүәте гектарынан 272 центнер.\nТатлы тамырҙы Башҡортостандың 16 районында ҡаҙыйҙар. Әлегә шәкәр сөгөлдөрө 7,5 мең гектарҙан алынған, ул пландың 15 процентын тәшкил итә. Иң юғары уңыш Шишмә районы хужалыҡтарында. Бында гектар ҡеүәте 442 центнер самаһы. Благовар районы 33 мең тонна күрһәткес менән тулайым йыйыу буйынса алда бара. Шәкәр сөгөлдөрөнә бүленгән иң ҙур майҙандар Әлшәй һәм Благовар райондарына тура килә.


«Юлдаш» FM105.5 :: «Иман». Исламдың әхлаҡи ҡиммәттәре\nБаш бит » Архив » «Иман». Исламдың әхлаҡи ҡиммәттәре\n«Иман». Исламдың әхлаҡи ҡиммәттәре\nХуш киләһең, Рамаҙан! 13.07.2012\nЙәннәт ҡапҡалары асылған, исеме Ҡөръәндә телгә алынған Рамаҙан айы килеп етте. 19 июль, ҡояш байыуға, Рамаҙан айы башлана һәм 20 июль, киләһе йома, ураҙа тотоуҙың беренсе көнө.\nРамаҙан – «яныу» тигәнде аңлата. Сөнки был айҙа ураҙа тотҡан һәм тәүбә иткәндәрҙең гонаһтары янып юҡҡа сыға. Зәғифтәрҙе ҡеүәтләндергән, зиһенде асҡан, күңелдәрҙе паклаған, йәннәттәргә индергән Рамаҙан айҙарыбыҙ мөбәрәк булһын.\nШуныһын да онотмайыҡ, был айҙы: «Асығып, һыуһап йөрөйәсәкбеҙ», - тип ҡайғырып, борсолоп түгел, «Аллаһтың ризалығына ирешә торған, бәрәкәт яуған бәхетле ай килде!»- тип, шатланып ҡаршы алайыҡ!\nХөсәйенбәктең Көньяҡ Уралға килеүенә - 700 йыл. 06.07.2012\nБына инде тиҫтә йылға яҡын республикабыҙ йәмәғәтслеге Хөсәйенбәк хажиҙы хөрмәтләп иҫкә алып, Шишмә районында оло йыйын уҙғара. Башҡорт хандары, Тамерландың ғәскәр башлыҡтары һәм Хөсәйенбәк хәҙрәттең һуңғы йорто булған Аҡ зыяратты башҡорттар борон-борондан изге урын һанай. Быйыл Шишмә ҡасабаһында уҙған йыйын Хөсәйенбәктең Көньяҡ Уралға килеүенә 700 йыл тулыуға арналды.\nДин тормошондағы көнүҙәк мәсьәләләр. 22.06.2012\nСтудия ҡунағы - шәриғәт белгесе Азат хәҙрәт Шәрипов.\nНоғай ауылы иман йорто эшмәкәрлеге. 08.06.2012\nНоғай ауылы мәсете имам-хатибы Ришат хәҙрәт Мөхәмәтуллин менән иман йорто эшмәкәрлеге хаҡында әңгәмә.\nЯңы төҙөлөүсе «Рамаҙан» мәсете. 01.06.2012\nИман йорто булған ерҙә намыҫ, илһөйәрлек, дуҫлыҡ тамырҙары нығына, ғилемгә, яҡтылыҡҡа ынтылыш арта. Төбәгебеҙҙә мәсеттәр һаны йылдан-йыл күбәйә барыуы ла республикабыҙҙың рухи үҫешенә ҙур өлөш индерә.\nТапшырыу яңы төҙөлөүсе «Рамаҙан» мәсете хаҡында. Имам-хатиб Рәжәп хәҙрәт Мөхәмәҙиев менән әңгәмә.\nҠөръән уҡыу бәйгеһе. 25.05.2012\nЙыл һайын Мәрйәм Солтанова исемендәге Ислам колледжы балалар һәм үҫмерҙәр өсөн Ҡөръән уҡыу бәйгеһе ойоштора. Быйыл ул 3 июнь уҙа.\nОшо сара тураһында колледж директоры Илдар хәҙрәт Малахов менән әңгәмә.\nДүрт хәрәм айҙың береһе - Рәжәб айы. Тормош һәм дин тәрбиәһе. 18.05.2012\nТапшырыу авторы Морат Лоҡманов студия ҡунағы Илнур Ғиниәтуллин менән әңгәмәләшә.\nРәжәб айы. 11.05.2012\nМосолман йыл дауамында, кәм тигәндә ун дүрт тапҡыр ураҙала була. Шуның өсөһө рәжәб айына тура килә. Пәйғәмбәребеҙ, ғәләйһис-сәләм: «Рәжәбтең башында, уртаһында һәм аҙағында ураҙа тотҡан кешегә Раббыһы ай буйы ураҙа тотоусының сауабын бирер»,- тине.\nДингә килеү юлдары. 04.05.2012 |\nБашҡортостан юлдаш телевидениеһының "Йома" программаһы. 27.04.2012\nТапшырыу республикабыҙҙың төп телеканалында Ислам дине йолалары, мосолмандар тормошо менән таныштырып килә, халҡыбыҙҙың рухи асылын сағылдыра. «Иман» тапшырыуында программаның бөгөнгө торошо тураһында тыңларға мөмкин.


Баш ҡалала «Хоҡуҡ. Эшҡыуарлыҡ. Дәүләт» Дөйөм Рәсәй форумы үтә // Иҡтисад | новости башинформ.рф\nБаш ҡалала «Хоҡуҡ. Эшҡыуарлыҡ. Дәүләт» Дөйөм Рәсәй форумы үтә\n11:32, 29 января 2016 Иҡтисад\n29 ғинуарҙа Өфөлә «Хоҡуҡ. Эшҡыуарлыҡ. Дәүләт» Дөйөм Рәсәй форумы илдә третей судын үҫтереү мәсьәләләренә арналған ғәмәли конференция менән асылды. Был хаҡта «Башинформ» агентлығына форумдың матбуғат хеҙмәтендә хәбәр иттеләр.\nСтолыпин клубы ултырышы сараның төп ваҡиғаларының береһе буласаҡ, унда билдәле политологтар һәм иҡтисадсылар ҡатнаша. Иғтибар үҙәгендә — «Иҡтисади үҫеш. Төбәк аспекты» темаһы. Форумдың программаһында Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титовтың эшҡыуарлыҡ берләшмәһе менән осрашыуы ҡаралған.\nСарала 500-ҙән ашыу кеше ҡатнаша. Улар араһында эксперт һәм эшҡыуарлыҡ берләшмәһе — Рәсәй Эшҡыуарҙар һәм сәнәғәтселәр союзы, Сауҙа-сәнәғәт палатаһы, «Рәсәй терәге» һәм «Эшлекле Рәсәй», ил Хөкүмәте һәм башҡа ведомство вәкилдәре, Халыҡ фронтының төбәк штабы рәйестәштәре, шулай уҡ политологтар, киң мәғлүмәт саралары бар.


Салауат ҡалаһы хакимиәте башлығы тәғәйенләнде // Сәйәсәт | новости башинформ.рф\nСалауат ҡалаһы хакимиәте башлығы тәғәйенләнде\n17:08, 25 июня 2009 Сәйәсәт\n24 июндә Салауат ҡалаһы ҡала округы Советы ултырышы булды. Унда ҡала округы хакимиәте башлығын тәғәйенләү тураһындағы мәсьәлә ҡаралды. Конкурс һөҙөмтәләре буйынса Салауат ҡалаһы ҡала округы хакимиәте башлығы вазифаһына контракт буйынса Бохармәтов Радик Мазһар улы тәғәйенләнде.\nСалауат ҡалаһы ҡала округы Советы ултырышы эшендә Башҡортостан Республикаһы Хөкүмәте Премьер-министры Раил Сарбаев ҡатнашты.\nРадик Бохармәтов 1958 йылдың 12 апрелендә Стәрлетамаҡ районының Левашевка ауылында тыуған. Өфө нефть институтын тамамлаған.\nХеҙмәт эшмәкәрлеген 1977 йылда "Салауатстрой" тресында балта оҫтаһы-бетонсы булып башлай.\n1979-1989 йылдарҙа — "Салауатстрой" тресының 3-сө төҙөлөш идаралығы мастеры, прорабы, УПТК-ның баш инженеры, 5-се төҙөлөш идаралығы начальнигы.\n1989-1992 йылдарҙа — "Ишембайжилстрой" тресы идаралығы начальнигы.\n1992-1994 йылдарҙа — "Истрон" фирмаһы подразделениеһы директоры.\n1994-2002 йылдарҙа — "Ишембайстройсервис" шәхси предприятиеһы директоры, Ишембай ҡалаһындағы 1-се төҙөлөш-монтаж идаралығы директоры, "Салауатремстрой" муниципаль унитар предприятиеһының баш инженеры.\n2002-2005 йылдарҙа — Салауат ҡалаһы хакимиәте башлығы урынбаҫары.\n2006-2009 йылдарҙа — "Салауатстройзаказчик" муниципаль унитар предприятиеһы директорының капиталь төҙөлөш буйынса урынбаҫары.\n2009 йылдан әлеге ваҡытҡа тиклем "Стройтрансгаз" асыҡ акционерҙар йәмғиәтенең генераль директоры урынбаҫары булып эшләне.\nТеги: Совет ултырышы, хакимиәт башлығын тәғәйенләү


Өфөнөң Совет районында шәхси йорт янды\nОборона урамындағы янғын видеояҙмаһы социаль селтәрҙәге төркөмдәрҙең береһенә һалынған. Ғәҙәттән тыш хәлдәр министрлығы баш идаралығынан хәбәр итеүҙәренсә, ут тәүҙә бер ҡатлы торлаҡ йортҡа тоҡана, артабан ихаталағы мунсаға күсә. Һәләк булыусылар һәм йәрәхәтләнеүселәр юҡ. Янғын һүндереүселәр хужаларҙың миллион һумға яҡын матди ҡиммәттәрен ҡотҡарған. Был мәлдә хужабикә менән алты йәшлек сабый өйҙә була. Улар ут эсенән үҙҙәре сыға. Янғын һүндереүгә биш берәмек техника йәлеп ителә.


Башҡортостан йәштәре Мәләүездә фестивалгә йыйылды // Йәмғиәт | новости башинформ.рф\nБашҡортостан йәштәре Мәләүездә фестивалгә йыйылды\n13:53, 28 сентября 2012 Йәмғиәт\nЙома, 28 сентябрҙә, Мәләүездә III «Ғорурланам һинең менән, тыуған Башҡортостан!» республика ижади йәштәр һәм студенттар фестивале үтә. Сара БР Президенты Хакимиәте, республиканың ЮНЕСКО эштәре буйынса комитеты, төбәктең Йәштәр сәйәсәте һәм спорт министрлығы, Мәләүез районы хакимиәте ярҙамында ойошторола.\nФестивалдә дөйөм белем биреү мәктәптәренән, шулай уҡ лицей, гимназия, урта махсус һәм юғары уҡыу йорттарынан йәмғеһе меңдән ашыу кеше ҡатнаша.\nМәләүездә бындай сара өсөнсө йыл рәттән үткәрелә. Быйыл ул Имен бала саҡ һәм ғаилә ҡиммәттәрен нығытыу йылына арнала. Фестиваль Башҡортостандың мәғариф һәм мәҙәниәт өлкәләрендәге ҡаҙаныштарын һаҡлауға һәм уларҙы артабан арттырыуға булышлыҡ итә, йәштәргә үҙҙәренең ижади һәм ғилми мөмкинлектәрен тормошҡа ашырырға, яңы ҡыҙҡлы мәғлүмәт менән танышырға мөмкинлек бирә.\n— Мәләүезде хаҡлы рәүештә йәштәр ҡалаһы тип атарға була, сөнки муниципаль район халҡының өстән бер өлөшөн тап йәштәр тәшкил итә, — тине Мәләүез районы хакимиәте башлығының социаль мәсьәләләр буйынса урынбаҫары Илнур Мөлөков, фестивалдә ҡатнашыусыларҙы сәләмләп.\nКонкурс төрлө номинацияларҙа үткәрелә. Улар араһында – һынлы сәнғәт, плакат, фотоһүрәт, инша, видеоклип, ғилми-тикшеренеү эше. Йыл һайын фестиваль һәләтле йәштәр араһында яңы исемдәр аса, тип хәбәр итте Мәләүез районы хакимиәтенең мәғлүмәт-аналитика бүлеге баш белгесе Елена Мазиева.


"Эш - йәштәргә!" акцияһы башлана // Иҡтисад | новости башинформ.рф\n"Эш - йәштәргә!" акцияһы башлана\n17:30, 9 апреля 2009 Иҡтисад\nӨфөлә, Нефтселәр Мәҙәниәт һарайында "Эш — йәштәргә!" республика йәштәр акцияһы үтәсәк. Сараны төп ойоштороусылар иҫәбендә — БР Хеҙмәт һәм халыҡты социаль яҡлау министрлығы ҡарамағындағы Дәүләт халыҡты эш менән тәьмин итеү идаралығы, БР Йәштәр сәйәсәте буйынса дәүләт комитеты, "Республика йәштәр мәғлүмәт үҙәге" дәүләт учреждениеһы һәм башҡа ведомстволар.\nАкцияның төп маҡсаттары — эшһеҙ йәштәр иҫәбен кәметеү һәм йәш белгестәргә халыҡты эш менән тәьмин итеү буйынса дәүләт органдары һәм учреждениеларының эшмәкәрлеге тураһында мәғлүмәт еткереү.\nЙәш белгестәр өсөн булған вакантлы эш урындары тураһында мәғлүмәтте иҡтисадтың төрлө тармағы предприятиелары һәм ойошмалары еткерәсәк. Бынан тыш, акция ваҡытында йәштәр ярашлы эш эҙләп табыу ғына түгел, эшкә урынлашыу мәсьәләре буйынса юридик консультация ла аласаҡ.\n"Йәштәргә — эш!" акцияһы бөтә республика буйынса үтәсәк. Халыҡты эш менән тәьмин итеү үҙәктәре һәм йәштәр эштәре буйынса органдар йәштәр өсөн вакансиялар буйынса мәғлүмәттәр базаһы тәҡдим итәсәк, эш биреүселәр менән осрашыуҙар ойоштороуға булышлыҡ итәсәк, мәғлүмәт стендтары урынлаштырасаҡ.\nАкция 15 апрелдә сәғәт 10-да башлана.


Ҡариҙел районында туристик слет үтте\n28 Сентябрь 2018, 16:13\nСараның тантаналы өлөшөн Балалар һәм үҫмерҙәр ижады үҙәге методисы Ф. Дәүләтшина асты. Үҙәк директоры Д. Хәсәнова ла ҡатнашыусыларҙы сәләмләп, уңышлы старт теләне, уҡыусыларҙың туристик слетта үҙҙәренең таһыллығын, етеҙлеген, зирәклеген, еңеүгә ынтылышын күрһәтеренә ышаныс белдерҙе.\nҺәр команда йыр, эмблема һәм девиз әҙерләгәйне. Командирҙар баш судья В. Әхмәтнуровҡа рапорт тапшырҙы, унан һуң фестивалдең флагы күтәрелде. Ярыштар башланыр алдынан тренерҙар балаларға кәңәштәр бирҙе.\nУҡыусылар ҡаршылыҡтар һыҙаты башлана торған ергә йүнәлде. Старт алдынан әҙерлекте тикшергәндән һуң, йәрәбә буйынса беренсе булып Ҡариҙел 1-се урта мәктәбе ҡуҙғалды. Ҡаршылыҡтар һыҙаты — ул бер нисә ҡатмарлы этап: тау битенә менеү һәм төшөү, аҫмалы күперҙе үтеү, ныҡлы туристик төйөн бәйләп күрһәтеү, топографик билдәләрҙе белеү.\nТуристик техника буйынса был юлы Ҡариҙел 1-се мәктәбенең кесе төркөмөндә ҡатнашыусылар һәм Ҡариҙел 2-се мәктәбенең юғары класс уҡыусылары еңеү яуланы. Ҡариҙел 1-се мәктәбенең өлкән төркөмө һәм Урғыш мәктәбенең кесе төркөмө вәкилдәре II урынға сыҡты. Хәлил һәм Әртәкүл мәктәптәре III урын яуланы.\nТыуған яҡты өйрәнеү конкурсында С. Шляпникова (Ҡариҙел 1-се мәктәбе) менән Э. Йыһангирова (Ҡортлокүл) иң көслөләр тип танылды. II урынды — Р. Шакирова (Хәлил), III урынды Э. Ситдиҡова (Урғыш мәктәбе) яуланы.\nБалалар урынды билдәләү, велосипедта дистанцияны ваҡытҡа үтеү кеүек биремдәрҙе үтәне. Бынан тыш тест, тәүге медицина ярҙамы күрһәтеүгә конкурс, тарихты, географияны, тыуған яҡты белеүгә викторина үткәрелде. Уҡыусыларҙың яҡшы сығыш яһауы күнекмәләр һөҙөмтәһен һәм уҡытыусыларҙың, балаларҙың маҡсатсанлығын, тырышлығын күрһәтте.\nДөйөм һөҙөмтәләр буйынса өлкән төркөмдә Ҡариҙел 2-се мәктәбе — I, Ҡариҙел 1-се мәктәбе II урынға лайыҡ булды. Кесе төркөмдә лә Ҡариҙел 1-се мәктәбе командаһы еңде. II урынға — Урғыш, III урынға Хәлил мәктәбе уҡыусылары сыҡты. Еңеүсе командаларға һәм призерҙарға грамоталар һәм бүләктәр тапшырылды.\nЛюция Карамова. Тимур Хәлимов фотоһы.


«Ишембай трикотажы» элеккесә гөрләп торасаҡ - Bash.News\n«Ишембай трикотажы» элеккесә гөрләп торасаҡ https://bash.news/news/112168_ishembaj_trikotazhy_elekkes_grlp_torasa/?lang=bash\n15 дек 2019, 14:20\nВаҡыттың туҡталып ҡалыуы мөмкин икән дә ул. Хатта, тиҫтәләрсә йылға. Бында килеп инеү менән социализм осорона эләгәһең. СССР ваҡытынан ҡалған станоктар, стеналағы плакаттар, хатта, тегенсе ҡатындарҙың прическаларына тиклем – бөтәһе лә уҙған быуат модаһы.\nЙөйҙәрҙең һәр миллиметры тура килтереп һалына. Бер кейгәндән айырылып сыға торған ҡытайҙың синтетикаһы түгел инде. Тәбиғи туҡыманан тегелгән балалар өсөн комплекттар, ир-ат һәм ҡатын-ҡыҙҙар өсөн триколар,эске кейем – үҙебеҙҙеке, Ишембайҙыҡы. Уларҙы үҙ эшенең оҫталары тегә. Миләүшә Сәғитова фабрикала 20 йыл эшләй.\nФабрика Ишембайҙа1966 йылда асыла. Ваҡытында Сызрань трикотаж техникумын тамамлаған йәштәр һәм урындағы нефтселәрҙең ҡатындары трикотаждың тәүге партияһын тегә. Биш йыллыҡ планды арттырып үтәгәне өсөн ойошма Почет билдәһе ордены менән бүләкләнә. Ишембайҙа тегелгән кейем Уралдан алып Алыҫ Көнсығышҡа тиклем оҙатыла. Эш өс сменала алып барыла. Тик фабриканың гөрләп торған сағы тарихта ҡалған. Ә тарих цехтарҙан алыҫ та китмәгән.\nӘле өс конвейер ғына сафта. 90-сы йылдарҙағы үҙгәртеп ҡороуҙар ваҡытында ла ябылмай,ҙур тырышлыҡ менән һаҡланып ҡалып беҙҙең көндәргәсә йәшәгән ойошма яҙмышы бер епкә йәбешеп ҡала.\nИшембай трикотаж изделиелары фабрикаһы һуңғы ике-өс йылда бөлгөнлөккә төшә. Хеҙмәткәрҙәрҙең бер аҙна эшләп һуңынан бер ай өйҙә ултырған саҡтары ла булған. Әммә үҙ һөнәрен яратҡан тегенселәр хатта, эш хаҡы түләнмәгәндә лә китмәгән. Киткәндәре лә кире ҡайта башлаған. Аҙна башынан улар бөтөнләй икенсе ойошма өсөн тегә.Цех эшселәре лә, бындағы ҡорамаладар ҙа хәҙер яңы предприятиеныҡы. Ноябрҙә генә һатып алынған машинкалар ҙа яңыса текелдәй.\nТегенселәр бер минутҡа ла эшенән туҡтамай. Хатта беҙҙең һорауҙарға яуап биреү өсөн дә. Сөнки план бар. Көнөнә 400 трико тегеп өлгөрөргә. Был әле башҡа моделдәрҙе һанамағанда. Кальсондарҙан тауҙар өйөлгән. Уларға башҡаса «ИФТИ» тигән яҙыу менән ярлыҡ йәбештерелмәйәсәк. Һатып алыусылар хәҙер «Ишембай трикотажы»н кейәсәк. Яңы хужа тап ошондай исем аҫтында эшләйәсәк. Был хаҡта ҡала хакимиәтендә килешеүгә ҡул ҡуйылды. Данлыҡлы фабриканы ябып ҡуймау өсөн хакимиәт инвесторҙы йыл башынан эҙләгән.\nМәскәүҙән килгән инвестор менән эшлекле бәйләнештәр бында күптән булдырылған. Тап шуға ла уға ышаныс белдерелгән.7 миллион евро торған яңы сит ил ҡорамалдары һатып алыу күҙаллана. Яңы йылдан бәйләү һәм буяу цехтары асыласаҡ. Туҡыманың үҙен етештереүҙән алып әҙер кейем булғансы линия эшләйәсәк. Ассортимент киңәйтелә. Ойошмала әле 150 хеҙмәткәр иҫәпләнһә, киләсәктә 2000 эш урыны булдырырға вәғәҙәләйҙәр. Тик һуңғы йылдарҙа фабрикалағы хәлдәрҙе күреп төңөлгән халыҡты ышандырыу еңелдән түгел.\nДмитрий Лысенко, инвестор вәкиле,«Ишембай трикотажы» яуаплылығы сикләнгән йәмғиәте генераль директоры: “Эшкә килергә ашҡынып тороусылар юҡ, беҙгә хеҙмәткәрҙәр кәрәк. Мәҫәлән, 200 тегенсе булырға тейеш. Бөтәһенә лә эш етәсәк, яңы йылға тиклем уларға хеҙмәт хаҡы ла түләнәсәк. Сеймал менән тәьмин итәсәкбеҙ, уны үҙебеҙ ҙә етештерергә иҫәп тотабыҙ”.\nАлдағы йылда фабриканың тәҙрәләрен һәм ҡыйығын алмаштырыу ҡарала. Еңел сәнәғәтте ҡыйыҡ аҫтына алыу кәрәклеге был аҙнала Хөкүмәт йортонда уҙған Инвестиция сәғәтендә лә билдәләнде. Башҡортостанда еңел сәнәғәт предприятиеларының ҡорамалдар алыуға киткән сығымдарын субсидиялау күҙаллана. Республиканың еңел сәнәғәт өлкәһе һүлпән үҫешә. Был төр программалар ғына етмәй, тине Радий Хәбиров.\nӘ әлегә фабриканың иҫке ҡорамалдары Яңы йыл гирляндалары менән биҙәлгән. Бер ниндәй ҙә заман елдәренә бирешмәгән еңел сәнәғәт үҙәгенең совет рухын хатта, уйынсыҡ ҡыш бабай һаҡлай төҫлө. Иң мөһиме, текелдәгән тауыш бында бер ҡасан да тынмаһын.


Мишкә районы Оло Шаҙы ауылында йәшәүсе Әнисә Закирова тырыш хеҙмәте менән абруй яулай\n5 Октябрь 2018, 16:28\nОло Шаҙы ауылындағы ҙур, иркен ике ҡатлы мәктәп биләмәһе шау сәскәгә күмелгән. Заманында биш йөҙҙән артыҡ бала уҡыған белем усағында быйыл ни бары алтмыш бала уҡый. Уларға башҡорт теле һәм әҙәбиәтенән Әнисә Фаат ҡыҙы Закирова төплө белем биреп, әсә теленә, Тыуған илгә һөйөү тәрбиәләй.\nӘнисә Фаат ҡыҙы Ҡариҙел районы Торна ауылында донъяға килә. Ата-әсәһе балаларына матур тәрбиә бирә. Ғаиләлә биш бала бер-береһенә терәк-таяныс булып, ярҙам итеп, татыу, тырыш, уңған булып үҫә. Бала саҡтан Әнисә Фаат ҡыҙы уҡытыусы һөнәренә ғашиҡ. Ауыл мәктәбен тамамлағандан һуң, Бөрө педагогия институтының биология-химия факультетына уҡырға инә. Дүртенсе курста белем алғанда һигеҙ ҡыҙ Мишкә районы Оло Шаҙы мәктәбенә педагогик практика үтергә килә. Тап шул ваҡытта ошо мәктәптә физкультура уҡытыусыһы булып эшләгән йәш белгес, Рәфис Мәсғүт улы менән таныша. Күпмелер осрашып йөрөгәс, бер-береһен яратҡан йәштәр гөрләтеп туй яһай. Йәш ҡыҙ институтты тамамлағандан һуң, Оло Шаҙы мәктәбендә хеҙмәт юлын башлай.\nҒаиләләренә йәм өҫтәп 1993 йылда улдары Ранис донъяға килә. 2001 йылда Ранисҡа иптәш итеп Азаматты алып ҡайталар. Тормош иптәше Рәфистең ата-әсәләре менән яңы йорт төҙөп сығалар һәм 27 йыл татыу ғүмер кисерәләр. Тырыш ғаилә мал, ҡош-ҡорт аҫрай, баҡса тултырып йәшелсә-емеш үҫтерә, күпләп бал ҡорттары үрсетә.\n1998 йылда Әнисә Фаат ҡыҙы белемен камиллаштырыу курстарын тамамлап, башҡорт теле һәм әҙәбиәте дәрестәрен уҡыта башлай. Тырыш уҡытыусының эшен районда тиҙ күрәләр һәм 2004 йылда үҙен башҡорт теле һәм әҙәбиәте уҡытыусыларының район методик берекмәһе етәксеһе итеп тәғәйенләйҙәр.\nТәжрибәле уҡытыусының уҡыусылары төрлө конкурстарҙа, район, республика күләмендәге олимпиадаларҙа призлы урындар яулай, “Һаумы, һаумы, әкиәт!”, “Башҡортостан ынйылыры”, “Урал батыр” кеүек конкурстарҙа бик теләп ҡатнаша. Уҡыусыларҙың иншалары Башҡортостан мәғарифты үҫтереү институты баҫтырған йыйынтыҡтарға инә. Фәнни-тикшеренеү эше менән төрлө конференцияларҙа ҡатнашып, призлы урындар ҙа яулай.\nМаҡсатҡа ынтылыусан, үҙенә талапсан, эшен яратып башҡарған уҡытыусы 2005 йылда Башҡортостан Республикаһы Мәғариф министрлығының Почет грамотаһына лайыҡ була. 2007 йылда республиканың иң яҡшы башҡорт теле уҡытыусылары менән көс һынашырға тура килә. Әнисә Фаат ҡыҙы “Башҡорт теле һәм әҙәбиәте йыл уҡытыусыһы” республика конкурсында “Аҫылыма ҡайтам” номинацияһында еңеү яулай. Тағы бер йылдан “Рәсәй Федерацияһының иң яҡшы уҡытыусылары” конкурсында грантҡа эйә була.\nӘнисә Фаат ҡыҙы – рухи мәҙәниәтебеҙҙе һаҡлаусы ла. Ул — ҡайныһы, Башҡортостан Республикаһының атҡаҙанған мәғариф, мәҙәниәт хеҙмәткәре Мәсғүт Закиров нигеҙ һалған ауылдағы тыуған яҡты өйрәнеү музейын ун йыл етәкләй. Ҡайныһының башлаған эшен дауам итеп, ошо йылдар эсендә музейҙы экспонаттар, яҡташтары тураһында мәғлүмәт йыйыу өҫтөндө әүҙем эҙләнеү эше алып бара.\nИжади, киң күңелле, һәләтле, аҡыллы, сабыр, эскерһеҙ, оптимист – былар барыһы ла Әнисә Фаат ҡыҙы тураһында. Уның кеүек педагогтарҙы ҙур хәрефле, ысын Уҡытыусы тип атайҙар.


Башҡортостан халҡының килеме арта | ГТРК «Башкортостан» — Новости Уфы и РБ\n04 июля 2017 — 15:22 ГТРК «Башкортостан»\nРеспублика статистика хеҙмәтенән хәбәр итеүҙәренсә, май айында бер йән эйәһенә табыш 24 мең 104 һум булған. Ә апрель айында был күрһәткес 268 һумға аҙыраҡ ине. Ғинуарҙа иһә 24 мең 34 һумға еткән. 2016-сы йыл менән сағыштырғанда кешеләрҙең килемендә ҙур үҙгәрештәр теркәлмәгән. Мәҫәлән, уҙған йылдың беренсе кварталында бер йән башына 24 мең 38 һумлыҡ табыш булған.


Бөгөн, 20 декабрь көнө, Зәйнәб Биишева исемендәге Башҡортостан «Китап» нәшриәтендә яңы сыҡҡан китап авторҙары ҡатнашлығында Автограф көнө үтте. Осрашыуға «Бер кәмәлә» китабы авторы Әмир Әминев, «Тәҡдир» китабы авторы Ғарифулла Яппаров, «Лауреаты премии имени Шагита Худайбердина» китабы төҙөүселәренең береһе Фәнил Ҡоҙаҡаев саҡырылды.\nСара сатлама һыуыҡтар тороуға ҡарамаҫтан, байтаҡ халыҡты йыйҙы. Хәйер, Башҡорт дәүләт аграр университеты доценты, ауыл хужалығы фәндәре кандидаты Булат Салауат улы Мырҙабулатов башҡарыуында осрашыу башында яңғыраған ҡурай моңо күңелдәрҙе йылытып, әҙәбиәт, ижад донъяһына әйҙәне.\nТәүге һүҙҙе нәшриәттең баш мөхәррире Зөлфиә Шәрифйән ҡыҙы Ҡарабаева «Лауреаты премии имени Шагита Худайбердина» китабы төҙөүселәренең береһе, БР Журналистар союзы рәйесе урынбаҫары Фәнил Ҡоҙаҡаевҡа бирҙе. Фәнил Шәмсетдин улы китап яҙылыу тарихына туҡталып, премия лауреаттары тураһында материал туплау эшен башлап ебәргән, ҡыҙғанысҡа ҡаршы, беҙҙең аранан иртә киткән Ризуан Зәкирхан улы Хажиевты иҫкә алды. Ул был китапта «журналистиканың иң сағыу авторҙары, иң абруйлы журналистар» исемлеге тупланған, тип билдәләне. Шуға күрә премияның бәҫен тағы ла арттырыр өсөн лауреат исемен биреүгә ҡатыраҡ талаптар ҡуйыу зарур тигән фекер белдерҙе. Фәнил Шәмсетдин улы әйтеүенсә, китаптың күренекле дәүләт эшмәкәре, журналист, публицист Шәһит Хоҙайбирҙиндың тыуыуына 120 йыл тулыу айҡанлы нәшер ителеүе бик ҡыуаныслы ваҡиға.\nБилдәле прозаик, тәржемәсе Әмир Мөхәмәт улы Әминев Автограф көнөндә тәүге тапҡыр ҡатнашыуын әйтеп, саҡырылған авторҙар исемлегендә булыуына ҡыуанысын белдерҙе. Үҙенең киләһе ижад емеше «Бер кәмәлә» китабындағы повестарҙың – 4-һе, хикәйәләрҙең 3-һө яңы (йәғни быға тиклем баҫылып сыҡмаған) булыуын иҫәпкә алғанда, был баҫманы яңы ижад тип ҡабул итергә нигеҙ бар тине. Әҙип сығышын «яҙыусыны күреүгә ҡарағанда, уның китабын алып уҡыу йөҙ тапҡыр артығыраҡ» тигән йор фекер менән тамамланы.\nАртабан БР һәм РФ Яҙыусылар союзы ағзаһы, ауыл хужалығы фәндәре докторы, профессор, Рәсәй тәбиғи фәндәр академияһы академигы, йәш автор Ғарифулла Хәбибулла улы Яппаров үҙенең ижадҡа тотоноу тарихын бәйән итте. Быға тиклем авторҙың төрлө йүнәлештәге 8 китабы донъя күргән. Ғарифулла Хәбибулла улының «Күңелемдә ауыл тарихы» исемле тәүге китабы әсәһенә тыуған ауылы тарихын яҙырға ярҙам итеү теләгенән башланып, башҡа китаптарын яҙыуға этәргес биргән. «Тәҡдир» китабы – авторҙың үҙен нәфис әҙәбиәт өлкәһендә һынап ҡарау теләгенән тыуған ижад емеше. Әҫәрҙәр ысын ваҡиғаларға нигеҙләнеп ижад ителеүе менән фәһемле.\nОсрашыуға авторҙарҙың ижадташ дуҫтары: Рәсүл Сәғитов, Рәлис Ураҙғолов, Ниязбай Сәлимов, Сәлимйән Бәҙретдинов, Марсель Сәлимов, Сабир Шәрипов, шулай уҡ КПРФ-тың Башҡортостан бүлексәһенең беренсе секретары Юнир Ҡотлоғужин да килде. Улар яңы сыҡҡан китаптарға юғары баһа биреп, авторҙарға ижади уңыштар теләне.\nКисәне «Китап» нәшриәте директоры Илһам Миңлеғәли улы Йәндәүләтов йомғаҡланы. Ул килгән авторҙарға рәхмәт әйтеп, киләсәктә лә ошондай китаптар сығыр, тигән ышанысын белдерҙе.


Archives for Ноябрь 24th, 2017 | Йәншишмә\nАрхив записей за 24 ноября 2017\nУрыҫ әҙәбиәтенән дә телдән һынау көтөлә\nНаписал в 24 ноября 2017, 15:38\nБДИ тапшырыуҙы ҡатмарлаштырып бер булалар. Инде хәҙер урыҫ әҙәбиәтенән телдән һынау индермәкселәр. Уны тапшырыу рәүеше, ваҡыттары хаҡында уйланыла, бәхәстәр бара. Ә әлеге уҡыу йылында урыҫ теленән телдән һынау буласаҡ. Туғыҙынсыларға уҡытыусы менән әңгәмә ҡороп, үҙенең уй-фекерен аныҡ итеп әйтә, һөйләй белеүен күрһәтергә кәрәк. Әңгәмәләшеүҙе уңышлы үткәндәр генә йомғаҡлау аттестацияһын бирергә рөхсәт ала.\nЛәйсән Золотарёва… 9 йәшлек кенә был ҡыҙҙың исеме хәҙер республикабыҙҙа ғына түгел, бөтә илебеҙгә билдәле. Уҙған йәкшәмбе телевизорҙан «Зәңгәр ҡош» Бөтә Рәсәй конкурсында Учалы районының Байрамғол ауылы ҡыҙының сығышын күптәрегеҙ ҡарағандыр, моғайын. Иҫ китмәле булды, эйеме? Сәхнәлә үҙен нисек ышаныслы тотто. Вәт, үҙебеҙҙең башҡорт ҡыҙы, тип һоҡланмау мөмкин түгел ине! Жюри ағзаларын да үҙенең үҙенсәлекле …\nContinue reading ‘«Оркестр-ҡыҙ»’ »\nБашлыҡ — будильник\nНаписал в 24 ноября 2017, 15:27\nХәрәкәт ваҡытында водителдәргә йоҡлап китергә ирек бирмәгән баш кейеме уйлап табылған. Ул махсус программа ярҙамында идара ителә. Был шәп әйберҙе Ford америка концерны белгестәре һәм GTB фирмаһы инженерҙары яһаған. Башлыҡ күп сәғәттәрен руль артында ултырып, оҙон юл йөрөүселәргә бик ҡулай. Үҙебеҙ ҙә шофёрҙарҙың йоҡлап китеп, фажиғәләргә эләгеүен ишетеп торабыҙ бит.


Өфөлә өс бүлмәлеләр өсөн ҡуртым ставкаһы өс айҙа 3,6 процентҡа кәмегән // Иҡтисад | новости башинформ.рф\nӨфөлә өс бүлмәлеләр өсөн ҡуртым ставкаһы өс айҙа 3,6 процентҡа кәмегән\n15:03, 9 сентября 2011 Иҡтисад\nЙыл башынан алып фатирҙы ҡуртымға алыу буйынса уртаса хаҡ 1,7 процентҡа артты. Өс айҙа (июнь-август) бөтә төр фатирҙар буйынса ул 12793 һум тәшкил итте. Майҙан алып ҡуртым ставкаһы 1,8 процентҡа кәмене. Был хаҡта «Эксперт» күсемһеҙ милек агентлыҡтары селтәре аналитиктары хәбәр итә.\nБер бүлмәле фатирҙар сегментында ҡуртым ставкаһы 2,6 процентҡа күтәрелде. Ике һәм өс бүлмәлеләр иһә 1,3 һәм 3,6 процентҡа арзанайҙы.\nҠала үҙәге һәм Йәшел сауҡалыҡ ҡуртым ставкаһы буйынса алдынғылыҡты бирмәй. Был райондарҙағы фатирҙарҙы ҡуртымға алыу өсөн айына 10-20 мең түләргә кәрәк. Артабан Сипайлово биҫтәһе килә, бында торлаҡ өсөн айына 9500-ҙән алып 17 мең һумға тиклем түләүҙе һорайҙар.\nТеги: күсемһеҙ милек, ҡуртымға алыу, хаҡтар


Инфоурок / Другое / Конспекты / Аҡмулланың тормош юлы һәм ижады (9класс)\nДәрестең маҡсаты: 1) М.Аҡмулланың тормошо һәм ижады менән\n2) уҡыусыларҙың телмәрен, ижади\nһәм логик фекерләүен үҫтереү;\n3) уҡыусыларҙа әҙиптең тормошона, ижадына\nҡыҙыҡһыныу һәм рухи-әхлаҡи сифаттар\nЙыһазлау:портреты,интерактив таҡта, кассета, слайдтар, эпиграф.\n1.Ҡурай моңо аҫтында ҡобайыр һөйләү.\nБыл донъянан ни ҡалыр?\nКем ҡалыр ҙа ни ҡалыр?\nШағирҙан аҫыл һүҙ ҡалыр.\nЙырсынан аҫыл йыр ҡалыр.\nАтанан аҫыл ул ҡалыр.\nБатырҙарҙан дан ҡалыр.\nХалҡым тарихы байҡалыр.\nХалҡым теле һаҡланыр\nБары бергә тупланыр.\n- Был ҡобайырҙа нимә хаҡында һүҙ бара? (яуаптары)\n- Күренекле батырҙар, шағирҙар, сәсәндәрҙән кемдәрҙе беләһегеҙ?\nII.1. Уҡытыусының һүҙе.Беҙ бөгөн бөйөк шәхестәребеҙҙең береһе булған Мифтахетдин Аҡмулла тураһында һөйләшербеҙ (слайд 2).\nДәфтәрҙәрҙе асып бөгөнгө дата һәм теманы яҙып ҡуйығыҙ.\n2.Дәрестең маҡсатын билдәләү.(Уҡыусылар менән бергәләп.)\nБашҡортостан ере борон-борондан таланттарға бай булған.1773 -1775 йылдарҙағы Крәҫтиәндәр һуғышы йылдарында шағир һәм яугир С.Юлаев үҙенең ялҡынлы шиғырҙары менән халҡын азатлыҡ өсөн көрәшергә саҡыра. Ләкин ихтилал вәхшиҙәрсә баҫтырылғандан һуң азатлыҡ идеялары менән һуғарылған башҡорт шиғриәте тынып тора. Һәм 50 йылдан артыҡ ваҡыт үткәндән һуң башҡорт поэзияһында яңы тарихи шарттарҙа реалистик традицияларҙы дауам итеүсе талантлы шағир килә. Уның исеме – Мифтахетдин Камалетдин улы Камалетдинов.Ә халыҡта уны Аҡмулла тип йөрөтәләр. Ул да үҙ халҡына С.Юлаев кеүек “башҡорттарым” тип өндәшә.\n3. Дәрестең эпиграфын һайлау.\nХәҙер иғтибар менән тыңлағыҙ. Аҡмулланың ниндәй шиғыры яңғыраясаҡ? Шиғырҙың ҡайһы юлдарын беҙ дәрескә эпиграф итеп ала алабыҙ? (“Башҡорттарым, уҡыу кәрәк!” шиғырын тыңлау.)\n--Кем ул Аҡмулла? Ни өсөн уны Аҡмулла тип атанылар икән?\nБыл һорауға дәрес ваҡытында яуап табырбыҙ.\n4. Тормош юлы менән танышыу.\nӘйҙәгеҙ, хәҙер шағирҙың тормош юлы менән яҡындағыраҡ танышыу өсөн төркөмдәрҙә эшләп алайыҡ.Өс төркөмгә бүленәбеҙ. Һәр төркөмгә һорауҙар яҙылған карточкалар бирәм.Төркөмдән бер етәксе һайлап ҡуяһығыҙ,һәр төркөмдән етәксе яуап бирә.Дәреслектән яуаптар табалар (уҡыусыларҙың яуаптары уҡытыусы тарафынан тулыландырыла).\n1-се төркөм. М.Аҡмулла ҡайҙа? ҡасан? тыуған. Нисек уйлайһығыҙ, ни өсөн Аҡмулла бер нисә мәҙрәсәлә уҡыған, ул нимә менән ҡәнәғәт булмаған? (уға мәҙрәсәләрҙә булған тәртип, уҡытыу саралары, диндән башҡа фәндең уҡытылмауы, наҙан муллаларҙың уҡытыуы, балаларҙы йәберләүҙәр оҡшамай. Үҙ алдына фарсы, ғәрәп телле классик әҫәрҙәрҙе өйрәнә. Үҙенең белемгә булған ихтыяждарын ҡәнәғәтләндерә алмай.)\n2-се төркөм. 13 йыл ситтә йөрөп ҡайтҡандан һуң атаһы нисек ҡаршылай? Өйөнән сығып киткәс, Аҡмулла нимә менән шөғөлләнгән? 1867 йылда уның тормошонда ниндәй хәл була? (Аҡмулла юғалып ҡалмай, төшөнкөлөккә бирелмәй, атаһының атына китаптарын тейәп, кәрәк-яғын алып, өйөнән сығып китә, ҡаҙаҡ далаларында балалар уҡыта).\nҠаҙаҡ далаларына сығып китеп уҡытыусылыҡ эше менән шөғөлләнә. Халыҡты уҡырға, ғилемгә өндәп шиғырҙар сығара. Тыуған яҡтарында Аҡмулла сәсән телле шағир булып танылған булһа, ҡаҙаҡтар араһында мәргән аҡын кеше булып дан ала.\nАҡмулланың тура, ғәҙел һүҙенән байҙар ғына ҡурҡыр булған. Ул ҡомһоҙ байҙарҙы, наҙан муллаларҙы күрә алмау ғына түгел, уларҙан рәхимһез көлөп, шиғырҙар сығарған.\nТөрмәгә ниндәй хәл арҡаһында эләгеүе тураһында өҙөктө уҡып үтәйек.(Уҡытыусы өҙөктө уҡый. “Ватандаш” журналы.2006 й.,№ 12, 124-се б.).\n- Был өҙөктән сығып беҙ уның ниндәй сифаттары тураһында әйтә алабыҙ? (ҡыйыу, тура һүҙле, зирәк, муллаларҙан, наҙанлыҡтан көлә). Аҡмулланы еңерлек һүҙ таба алмай. Ошонан һуң бик ныҡ үсләшеп, Аҡмуллаға төрлө ялған бәләләр тағып, төрмәгә ултырталар.Ул дүрт йыл төрмәлә ултыра. Ғәбиҙулла Йыһангиров тигән кеше ике меңлек залог аҡсаһы түләп, уны төрмәнән ҡотҡара.\n3 –сө төркөм. М Аҡмулла ғүмере буйы нимә менән шөғөлләнә? Ни өсөн Аҡмулла тигән исем биргәндәр? ( Шағир ҡалған ғүмерен ил гизеп, наҙан муллаларҙан көлөп, бөтә кәмһетелгәндәрҙе яҡлап, шиғриәте менән дә, уҡытыусылыҡ итеп тә ғилем- мәғрифәт өләшеп, аҡындар менән сәсәнлектә ярышып үткәрә. Ә иң мөһиме ул ғүмере буйы халыҡҡа аң- белем тарата. Белем, мәғрифәт юлы менән яҡтылыҡҡа, бәхеткә ирешеп булыр тип уйлай. Шул яғы менән ул мәғрифәтсе шағир. Тура һүҙле, уҡымышлылығы, саф йөрәкле, изге күңелле, ғилемлелеге өсөн Аҡмулла тип атайҙар).\n5. Ял итеү.\n6. “Нәсихәттәр” шиғыры менән танышыу.\nДалалар гизеп, тәбиғәттең матурлығына һоҡланып, халыҡ менән аралашып, үҙенең күңелендә тыуған уй-хистәрен шиғыр юлдарына һалған( китаптары менән таныштырып үтеү).\n1) Һүҙлек эше. Шиғырҙа һеҙгә таныш булмаған һүҙҙәр осрар, шуларҙы ҡарап үтәйек ( слайд 3).\nУҡыр алдынан һорау ҡуйыла: Шағир уйлауынса аң-белемдән башҡа кешегә тағы ла нимә кәрәк?\n2) Уҡытыусының уҡыуы.\n3) Һорауға яуап алыу ( иман, күңел, аҡыл, шөкөр, әҙәп, сабыр, ихлас). Бында нисә сифат бирелгән? 7 ниндәй һан ул? (яуаптар).\n-Тимәк, шағир кешегә кәрәкле 7 сифатты атап нимә әйтергә теләгән? (кеше бәхетле булыр өсөн аң-белемдән башҡа тағы ошо сифаттарға эйә булырға тейеш ти, шағир).\n- Ә һеҙҙең ошо сифаттарҙың ҡайһыһына эйә булғығыҙ килә? Ни өсөн? Хәҙерге заманда ошо сифаттарға эйә булып буламы? (яуаптар).\n4) Ижади эш эшләү.\n1-се төркөм. Шиғырҙан алынған юлдарҙы һәм мәҡәлдәрҙе сағыштырығыҙ. Улар нимәһе менән оҡшаш? Бындай фразалар күберәк ниндәй әҫәрҙәрҙә осрай? Шағирҙың теле ниндәй?\nСабыр кеше моратын табыр. Сабыр иткән- моратына еткән.\nАҡылһыҙҙа тәүфиҡ яғы таҡыр. Аҡылһыҙҙа иман юҡ.\nУҡытыусы. Был һүҙҙәр афоризмдарҙы хәтерләтә. Был сәсәнлек традициялары сағылышы. Сөнки ул һүҙҙең мәғәнәлелеге, ҡыҫҡалығы, затлылығы өсөн сығыш яһай. Уның шиғырҙары көнсығыш әҙәбиәтенән ауыр конструкцияларынан азат. Поэтик юлдары еңел, иркен яңғырай. Ғәрәп, фарсы телдәренән иң кәрәкле һүҙҙәрҙе генә һайлап ала, шуның менән яҙма телмәрҙе байыта.\n2-се төркөм. Бөгөнгө көн менән бәйләп хикәйә төҙөргә (5-6 һөйләм).\n3-сө төркөм. Шиғырҙағы аталған сифаттарҙы схема формаһында һүрәтләргә.\nТимәк, кешегә бәхетле булыу өсөн аң-белемле, рухи яҡтан әхлаҡлы булыу кәрәк, тип өйрәтә Аҡмулла.\n7. Шағирҙың үлеме.\nЭйе, шағир ғүмер буйы халыҡты яҡтылыҡҡа, белем алырға саҡыра. Шуға уны бөтә ерҙә ябай халыҡ яратып ҡаршы ала. Ләкин уның дошмандары ла бар һәм шуларҙың береһе уның ғүмерен ҡыя.\nАҡмулла Миәс ҡалаһы мосолмандар зыяратында ерләнә.Уның 175 йыллыҡ юбилейына ҡәберенә мәрмәр таш ҡуйыла ( слайд 4).\n8. Шағир – сәсән, мәғрифәтсе.\nМ.Аҡмулла халыҡ хәтерендә мәңгелеккә ҡалған.Республикабыҙҙа уның исеме нисек мәңгеләштерелгән һуң? (слайд 5-13 )\nТыуған ауылында уға музей асылды. БДПУ-на 2006 йылда уның исеме бирелде. 2007 йылдан башлап президентыбыҙ указы буйынса декабрҙа Аҡмулла көндәре үткәрелә. Әҙәбиәт һәм сәнғәт өлкәһендәге ҡаҙаныштар өсөн уның исемендәге премия булдырылды (1989 й.) (слайд 14 ). Районда “Аҡмулла вариҫтары” үтә.\nБына беҙ дәресебеҙҙең аҙағына ла килеп еттек. Дәрестең эпиграфына әйләнеп ҡайтайыҡ. “Башҡорттарым, уҡыу кәрәк!” тигән һүҙҙәр бөгөн дә актуалме? Ни өсөн? (яуаптар).\nБыйылғы йыл ниндәй йыл тип иғлан ителде? Республикабыҙҙың данын, ҡеүәтен үҫтереү өсөн ниндәй кешеләр кәрәк? (яуаптар). Тағы ла балалар, быйыл ниндәй йыл? (Уҡытыусыларҙың дәрәжәһен, уҡыу-уҡытыу сифатын күтәреү өсөн иғлан ителде был йыл.)\n- Аҡмулла кем һуң ул? (уҡытыусы)\nЯҡтылыҡ, азатлыҡ йырсыһы. Үҙе лә ҡоштар кеүек азат булған. Уның өсөн иң ҙур байлыҡ – белем һәм әхлаҡлылыҡ. Һәм уҡыусыларыны ла шуны васыят иткән. Шуның менән дә ул беҙгә ҡәҙерле һәм беҙҙең күңелдәрҙә йәшәй.\nБалалар, үҙебеҙҙең ҡуйған маҡсаттарға ирештекме? (яуаптар).\nХәҙер ,үҙегеҙ төркөмдә эшләгән иптәштәрегеҙгә баһалар ҡуйып сығығыҙ.\nIV. Өйгә эш (слайд 15 )\nАҡмулланың тормошо һәм ижады буйынса тест төҙөргә.\n“Аҡмулла –беҙҙең күңелдәрҙә” тигән темаға инша яҙырға.\n3. Аҡмулланың бер шиғырын ятларға.\nНомер материала: ДВ-219092


Хәбәрҙәр: Белоруссия дөйөм һайлауҙар алдынан.\nБелоруссия дөйөм һайлауҙар алдынан.\nБелоруссияла дөйөм һайлауҙар мажоритар система буйынса 23 сентябрҙә үтәсәк. Парламенттың түбәнге палатаһының 110 депутаты шундай уҡ һандағы округтарҙан һайланасаҡ. Депутатлыҡҡа йәмғеһе 494 кандидат теркәлгән.\nҠайһы бер оппозиция фирҡәләре һайлауҙарҙың ғәҙеллегенә ышанмай һәм һайлауҙарға бойкот иғлан итергә саҡыра, ә ҡайһылары ҡатнашырға ҡарар итте.\nҺайлаусыларҙың 20 проценты ваҡытынан алда тауыш бирҙе. Витебск өлкәһе айырыуса әүҙемлек күрһәтте.\nБыға ҡәҙәрге бөтә һайлауҙар ҙы ла ( 1995 йылдан алып) Минск властарын фальсификациялауҙарҙа һәм оппозиция фирҡәләрен репрессиялауҙа ғәйепләгән Европа таныманы.\nПолитолог Валерий Карбалевич хәҙерге һайлауҙар ҙа шундай уҡ булыр, тип көтә:\n“Белоруссиялағы хәлдәрҙе фальсификация тип атау ҙа ауыр. Бында һандар алдан уҡ билдәле, халыҡ нисек кенә тауыш бирмәһен- һайлау комиссияһы алдан әйтергә ҡушылған һандарҙы атай. Тауыштар иҫәпләнмәгәс, фальсификация ла түгел был.”\nПрезидент Александр Лукашенко әлеге һайлауҙарҙың легитимлығына ирешергә теләй. Беренсе тапҡыр ул төҙәтмәләр индерелгән һайлау ҡануниәте буйынса үткәрелә. Оппозиция кандидаттарына эфирҙа, дәүләттең киң мәғлүмәт сараларында, матбуғатта һайлау алды агитацияһы үткәрергә рөхсәт ителде.\n/Мажоритар һайлау системаһы- был система буйынса кандидатҡа еңеү өсөн конкурентына ҡарағанда күберәк тауыш йыйыу ҙа етә./


Өфөнөң «Салауат Юлаев» клубы Омскиҙа урындағы «Авангард» командаһы менән көс һынашты\nКХЛ регламентына ярашлы, яҡтар быйылғы миҙгелдә бер-береһе менән бишенсегә осрашты. Әлегә тиклемге уйындарҙың барыһында ла дәғүәселәр өҫтөнөрәк булды.\nКөйәрмәндәр был юлы, ниһайәт, еңеү Владимир Юрзинов яғында буласаҡ тип фаразлап өлгөргәйне инде. Сөнки икенсе осорҙа юлаевсылар 4:1 иҫәбе менән алда барҙы. Әммә майҙан хужалары осрашыу аҙағына тиклем иҫәпте тигеҙләй алды. Һуңғы шайбаны улар яҡташтырыбыҙ күпселектә уйнағанда индерҙе. Шулай ҙа овертаймда уңыш «Салауат Юлаев» клубына йылмайҙы. Денис Толпеко тырышлығы менән Өфө клубы 5:4 иҫәбе менән еңеү яуланы. Киләһе осрашыуға килгәндә, 26 ғинуарҙа юлаевсылар Вячеслав Быков етәкселегендәге Санкт-Петербургтың "СКА" хоккейсыларын ҡабул итә.


Мөғәллим беҙ – ниндәй мәртәбә!\n14 Май , 16:20\nҠулымда иҫке гәзиттән ҡырҡып алынған мәҡәлә. Фотоһы ла бар. Бик оҙаҡ йылдар һаҡлана ул беҙҙең ғаилә архивында. Фотола минең Рисәлә әбейем, атайымдың апаһы. Был уның тураһында тәүге мәҡәлә. Ә күпме тағы буласаҡ! Әммә был иң беренсеһе һәм күңелгә иң ҡәҙерлеһе. Фотола үҙ һөнәрендә тәүге аҙымдар яһаусы йәш уҡытыусы. “Иң мөһиме - балаларҙы яратыу”. Был ысын уҡытыусы һүҙҙәре, әлбиттә. Мин ҙур уҡытыусылар ғаиләһенән һәм беҙҙең өсөн был ябай һөнәр түгел. Был йәшәү рәүеше, бар булмышыбыҙ.\nБеҙҙең уҡытыусылар династияһы олатайым һәм өләсәйем Мотоғулла Аллабирҙе улы менән Вәсилә Ситдиҡ ҡыҙы Шәйәхмәтовтарҙан башлана. 1944 йылда икеһе лә Ҡауарҙы мәктәбенә башланғыс клас-\nтар уҡытыусылары итеп тәғәйенләнә. 1947-1949 йылдарҙа Стәрлетамаҡ уҡытыусылар институтында уҡыйҙар. Артабан олата-йым район халыҡ мәғариф бүлегенең башланғыс мәктәптәр буйынса инспекторы булып эшләй. Үкенескә күрә, 1960 йылда оҙаҡ ауырығандан һуң 33 йәшендә олатайым вафат була. Ә өләсәйем Сәйетбаба ауылында балалар баҡсаһы асылғас, унда тәрбиәсе, һуңынан балалар баҡсаһы мөдире була.\nШәйәхмәтовтар ғаиләһендә 1 ул һәм 3 ҡыҙ тыуа. Олата-йым үлгәс, өләсәйем уларҙы бер үҙе аяҡҡа баҫтыра. Балаларына лайыҡлы тәрбиә һәм белем биреүгә өлгәшә. Уларҙың өсәүһе уҡытыусы һөнәрен һайлай, бер ҡыҙы шәфҡәт туташы белемен ала. Иң ҡыҙығы, ул да медицина хеҙмәткәре булараҡ мәктәп менән тығыҙ бәйләнә: оҙаҡ йылдар мәктәптә шәфҡәт туташы булып эшләй.\nБеҙҙең ғаиләнең икенсе быуын уҡытыусылары тураһында әйтке килә. Мотоғулла һәм Вәсилә Шәйәхмәтовтарҙың өлкән ҡыҙҙары Рисәлә Салауат педагогия училищеһын тамамлаған. Ғафури районында уҡытыусы булып эш башлай ул. Һуңынан яҙмыш уны Алыҫ Төньяҡҡа, Надым ҡалаһына илтә. Бында ул балалар баҡсаһында тәрбиәсе була. 1992 йылда ғаиләһе менән Стәрлетамаҡҡа ҡайта, балалар баҡсаһында эшен дауам итә. Уның хеҙмәт стажы - 44 йыл. Рисәлә Мотоғулла ҡыҙы хеҙмәт ветераны, Стәрлетамаҡ ҡалаһы мәғариф бүлеге, балалар баҡсаһы хакимиәтенең Маҡтау грамоталары менән бүләкләнгән.\nМинең атайым Ринат Мотоғулла улы Шәйәхмәтов ғүмерен сәләмәт быуын тәрбиәләүгә арнаған кеше. Ул Стәрлетамаҡ физик культура техникумын тамамлаған, хеҙмәт стажы 40 йылдан ашыу. Атайым Башҡортостан Республикаһының мәғариф алдынғыһы, хеҙмәт ветераны. Район мәғариф бүлегенең Маҡтау ҡағыҙҙары, Башҡортостандың Физик культура, спорт һәм туризм буйынса дәүләт комитеты грамоталары менән бүләкләнгән.\nШәйәхмәтовтарҙың та-ғы ла бер ҡыҙҙары Ләлә Мотоғулла ҡыҙы Камалетдинова ла педагог. Ул Стәрлетамаҡ дәүләт педагогия институтын тамамлаған. Хеҙмәт юлын уҡытыусы булып башлай, һуңынан балалар баҡсаһында тәрбиәсе булып эшләй. Хәҙер инде хаҡлы ялда, әммә һаман да тынғы белмәҫ ижадсы, талантлы шәхес.\nМотоғулла Аллабирҙе улы вафат булғандан һуң, өләсәйем Вәсилә Ситдиҡ ҡыҙы икенсегә кейәүгә сыға. Был никахта ҡыҙҙары Гүзәл тыуа. Ул да данлы уҡытыусылар династияһын дауам итеүсе. Гүзәл Фәйзулла ҡыҙы Өфө педагогия училищеһын тамамлаған. Бәләбәй, Өфө ҡалаларында балалар баҡсаһында тәрбиәсе булып эшләй. Уның педагогик хеҙмәт стажы - 31 йыл. Ул бөтә тормошон балаларға башҡорт йолаларын, мәҙәниәтен өйрәтеүгә арнаған.\nҒаиләбеҙҙә өсөнсө быуын уҡытыусылары - Ринат Мотоғулла улының балалары. Ағайым Илһам Ринат улы Шәйәхмәтов Башҡорт дәүләт университетын тамамлай, Красноусолдағы 2-се мәктәптә уҡыта. Уҡыусылары күп тапҡыр Башҡортостан мәҙәниәте буйынса респуб-\nлика олимпиадалары призерҙары. Ул Башҡортостан Мәғариф министрлығының Маҡтау грамоталары менән бүләкләнгән, «Башҡорт теле һәм әҙәбиәте уҡытыусыһы» республика һәм төбәк-ара конкурсы сиктәрендә “Иң йәш профессионал» номинацияһында еңеүсе.\nМин, Әлфиә Ринат ҡыҙы Аҡбулатова, Стәрлетамаҡ ҡалаһының 26-сы һанлы мәктәбендә уҡытыусы булып эшләйем. 2001 йылда Стәрлетамаҡ дәүләт педагогия институтын тамамланым . Шул ваҡыттан алып мин уҡытыусы, балаларҙы туған телгә өйрәтәм. Минең уҡыусыларым - ҡала, республика олимпиадалары һәм конкурстары еңеүселәре. Үрләйһе үрҙәрем алдалыр тип өмөтләнәм.\nКесе ҡустым, Илнур Ринат улы Шәйәхмәтов, Сәйетбаба ауылында физик культура уҡытыусыһы. Ул Урал дәүләт физик культура университетын тамамланы. Тәрбиәләнеүселәре йыл һайын район, респуб-лика, зона ярыштарында призлы урындар яулай. Башҡортостан Республикаһы Йәштәр сәйәсәте һәм спорт министрлығы, район мәғариф бүлеге грамоталары менән бүләкләнгән.\nҺәр ғаиләнең йолалары һәм ғөрөф-ғәҙәттәре була. Беҙҙең ғаилә лә шундайҙар рәтендә. Моғайын, беҙҙең төп йолабыҙ - уҡытыусылар династияһының дауам итеүҙер. Әлегә беҙ өс быуын. Яңы баҫҡыс башланыуы ла тау аръяғында түгел - минең Наҙгөл ҡыҙым быйыл Башҡорт дәүләт университетының 1-се курс талибәһе булды. Ул биология уҡытыусыһы булырға ныҡлы ҡарар иткән.\nТағы ла бер ғаилә йолаһы - ул да булһа күмәкләп, бергә йыйылыу, тәьҫораттар менән уртаҡлашыу, тормошта булған хәл-ваҡиғалар, киләсәккә пландар менән бүлешеү. Ҡайҙа мөһим түгел, ҡунаҡ бүлмәһендә дивандамы, йә аш өҫтәле артындамы, иң мөһиме - бергә.\nБеҙҙең нәҫел вәкилдәре төрлө яҡлап үҫешкән шәхестәр. Һәр береһенең яратҡан шөғөлө бар. Кемдер йырлай, икенселәре музыка ҡоралында уйнай, кемдер үҙ ҡулдары менән нимәлер эшләргә ярата.\nАтайым, Ринат Мотоғулла улы, умартасы. Был ҡатмарлы һәм ҡыҙыҡлы шөғөл, сөнки бал ҡорттары көндәлек эште дөрөҫ һәм ентекле башҡарыуҙы талап итә. Ҡортсолоҡ эшенә ул атаһынан өйрәнгән һәм уның эшен дауам итеүсе . Мотоғулла олатайым йорт ҡуяндары аҫраған. Минең Илһам ағайым да йорт ҡуяндары тота, уларҙың тоҡомдары менән ҡыҙыҡһына. Минеңсә, һөнәрҙәр күсәгилешлелеге генә түгел, ә мауығыуҙар ҙа быуындан-быуынға тапшырыла.\nАпайҙарым, Ләлә Мотоғулла ҡыҙы һәм Гүзәл Фәйзулла ҡыҙы башҡорт тарихын, мәҙәниәтен өйрәнеү менән мауығыуҙарын әйткәйнем инде. Гүзәл Фәйзулла ҡыҙы матур милли башҡорт кейемдәре тегә, ә Ләлә Мотоғулла ҡыҙы балсыҡтан иҫ киткес сувенирҙар эшләй. Уның һындарын сынъяһау тип торорһоң. Бында бейеүсе ҡыҙҙар һәм егеттәр, өләсәйгә һыйынған ейән-ейәнсәрҙәр ҙә бар. Эштәренән күңел йылыһы бөркөлә. 2019 йылда Ләлә Мотоғулла ҡыҙы «Ҡурай даны» исемле тәүге милли телепремияла ҡатнашып, «Һөнәрсе оҫта» номинацияһында еңеүсе булды. Педагогик эшмәкәрлек менән шөғөлләнмәһә лә, оҫталыҡ дәрестәре менән мәктәптәргә йөрөргә ваҡыт таба, балаларҙы оҫталыҡ серҙәренә төшөндөрә.\nИлнур ҡустымдың да ҡулынан килмәгән эше юҡ. Әммә иң яратҡан шөғөлө - балыҡ ҡармаҡлау. Сәғәттәр буйы балыҡ ҡармаҡлап ултырырға ла риза. Ә мин тәбиғәтте бик яратам. Тыуған яҡтарыма, ауылыма ҡайтып, урман ҡыҙырам, ҡайһы берҙә шиғырҙар ҙа яҙам.\nӘлфиә Аҡбулатова (Шәйәхмәтова).


«Башҡорттарҙан Геродот еҫе аңҡый»: Өфөлә «Рәсәй-ислам донъяһы» стратегик күҙаллау төркөмөнөң 5-се ултырышы уҙҙы - Bash.News\n«Башҡорттарҙан Геродот еҫе аңҡый»: Өфөлә «Рәсәй-ислам донъяһы» стратегик күҙаллау төркөмөнөң 5-се ултырышы уҙҙы\n«Башҡорттарҙан Геродот еҫе аңҡый»: Өфөлә «Рәсәй-ислам донъяһы» стратегик күҙаллау төркөмөнөң 5-се ултырышы уҙҙы https://bash.news/news/110944_bashorttaran_gerodot_ee_ayj_fl_rsjislam_donyay_strategik_kallau_trkmn_5se_ultyryshy_uy/?lang=bash\n28 ноя 2019, 23:19\nБыл милләт «тарих атаһы» ның үҙе кеүек бик боронғо һәм башҡорттарҙың һәр мәсьәләгә ҡарата үҙ тәжрибәһе, башҡаларға үрнәк итеп күрһәтерлек миҫалы бар.\nТап ошо үҙенсәлектәрҙе күҙ уңында тотоп «Рәсәй-ислам донъяһы» стратегик күҙаллау төркөмөнөң 5-се ултырышын уҙғарыу урыны тип Өфө һайланды. Был турала Дағстандың элекке Президенты, Ислам хеҙмәттәшлек ойошмаһында Рәсәйҙең махсус вәкиле Рамаҙан Абдулатипов белдерҙе. Тиҫтәләгән мосолман илдәрен берләштергән форумдан БСТ каналы хәбәрсеһе Айнур Кәбиров репортажы.\n16 быуаттың дини ҡомартҡылары. Ҡулъяҙмалар Башҡорт илендә лә уҡымышлы диндарҙар, ислам тәғлимәттәрен ҡағыҙ биттәренә яҙыусылар булыуына дәлил. Дин фәлсәфәһе, ҡөръән сүрәләре Уралда исламдың быуаттар төпкөлөнә барып тоташыуы тураһында һөйләй. Ҡайһы бер мәғлүмәттәр буйынса , башҡорттарҙа дин унынсы быуаттарҙа уҡ булған, тип фаразлана.\nБыл китаптарҙың бөгөнгә тиклем һаҡланыуы төбәктә ислам диненә ҡарата ихлас мөнәсәбәт булыуы хаҡында һөйләй. Тап Башҡортостанда йөҙҙәрсә йылдар төрлө милләт, конфессия вәкилдәре татыу ғүмер итә. Был тәжрибә күптәргә үрнәк, ти форумда ҡатнашыусылар.\n«Рәсәй-ислам донъяһы» стратегик күҙаллау төркөмө маҡсаты ошо тәжрибәне башҡа илдәргә лә таратыу. Уны Владимир Путин башланғысы менән билдәле дәүләт эшмәкәрҙәре Евгений Примаков һәм Миңтимер Шәймиев ойоштора. Донъяның 57 илен берләштергән төркөм ер шарында исламофобия күренештәрен күҙәтеп милләт һәм конфессия -ара татыулыҡ диалогына әйҙәй.\nХумам Хаммуди , Ираҡтың юғары ислам советы рәйесе: “Бында йыйылған төрлө ил вәкилдәренең бер телдә һөйләшеүе ҡыуандыра. Ул тел диалог теле, ҡорал теле түгел. Рәсәйгә килеп төрлө конфессия вәкилдәренең татыу йәшәүен күреп һоҡландым, был өлгө һис шикһеҙ башҡа ҡитғаларға ла үрнәк булырға тейеш”.\nСтратегик күҙаллау төркөмөнөң 5-се ултырышы ла был изге ниәттәрҙән тайпылмай. Уның төп өлөшө иртәгә үтәсәк. Форумда ислам донъяһы хәүефһеҙлеге, иҡтисад, мәғариф һәм башҡа мәсьәләләр ҡараласаҡ. Был йыйын миллиардлап аҡсалар, финанс ағымдар йүнәлтмәй. Сит илдәргә дини татыулыҡ экспортлана, иҡтисадтың нигеҙе- милләт, конфессия -ара татыулыҡҡа инвестициялар һалына.\nАвтор: А. Кәбиров.\nБөгөн Күгәрсен районы Теләүембәт ауылында фельдшер-акушер пункты асылған\n16:07, 13 дек\nБашҡортостанда "Чернобыль" Союзы тигән төбәк йәмәғәт ойошмаһы булдырылды\n19:19, 12 дек\n“Ни өсөн Башҡортостан халҡы Себергә эшкә китә?”\n19:09, 12 дек\nӨфөгә телевидение тапшырыуҙары алып барыусы Владимир Познерҙың килеүе көтөлә\nБөгөн халыҡты ҡабул итеү көнө


БР Сауҙа-сәнәғәт палатаһы ҡарамағында Эшҡыуарлыҡ эшмәкәрлеге хәүефһеҙлеге буйынса комитет эшләйәсәк // Иҡтисад | новости башинформ.рф\nБР Сауҙа-сәнәғәт палатаһы ҡарамағында Эшҡыуарлыҡ эшмәкәрлеге хәүефһеҙлеге буйынса комитет эшләйәсәк\n14:51, 28 января 2013 Иҡтисад\nБашҡортостандың Сауҙа-сәнәғәт палатаһы ҡарамағында Эшҡыуарлыҡ эшмәкәрлеге хәүефһеҙлеге буйынса комитет булдырыласаҡ. Бындай ҡарар БР Сауҙа-сәнәғәт палатаһында үткән кәңәшмәлә ҡабул ителде. Комитет эшҡыуарлыҡ эшмәкәрлеге хәүефһеҙлеген тәьмин итеүгә булышлыҡ итеү өсөн эшҡыуарҙар, эшлекле, ғилми һәм граждандар берләшмәләре, федераль һәм төбәк дәүләт власы органдары һәм урындағы үҙидара органдары араһында конструктив диалог булдырыу маҡсатында ойошторола.\nКәңәшмәлә комитет тураһында мәғлүмәт менән БР Сауҙа-сәнәғәт палатаһы вице-президенты Павел Бармин сығыш яһаны, тип хәбәр иттеләр Палатаның матбуғат хеҙмәтенән. Эшҡыуарлыҡ эшмәкәрлеге хәүефһеҙлеге өлкәһендә ғәмәлдәге ҡануниәтте камиллаштырыуға һәм яңы һөҙөмтәле хоҡуҡи-норматив акттар ҡабул итеүгә, шулай уҡ Рәсәй эшҡыуарҙарының мәнфәғәтен яҡлауға булышлыҡ итеү яңы комитеттың төп маҡсаттары булып тора, тип билдәләне ул. Бынан тыш, айырым эшмәкәрлек йүнәлештәре буйынса эшҡыуарлыҡ структураларына булышлыҡ итеү ҡарала.\nКәңәшмәлә шәхси (дәүләткә ҡарамаған) детектив һәм һаҡ предприятиелары, Өфөлә һәм республиканың башҡа ҡалаларында урынлашҡан бизнес ассоциациялары, йәмәғәт берләшмәләре вәкилдәре ҡатнашты. Комитет рәйесе итеп «Һаҡсыларҙы социаль яҡлау һәм хоҡуҡ һаҡлау органдарына булышлыҡ итеү фонды» директоры, Өфө ҡала Советы депутаты Андрей Борисов һайланды.\nТеги: эшҡыуарлыҡ,хәүефһеҙлек,бр сауҙа-сәнәғәт палатаһы


Уҡытыусылар ҡор йыйҙы » Архив газеты "Йәшлек"\nБөгөн ҡалала алты мәктәп ремонтлана, мәктәптәрҙе тейешле хәлгә килтереү өсөн 175 миллион һум аҡса бүленгән. Мәғариф өсөн ҡала бюджетының 30 проценты сарыф ителә, шул иҫәптән ҡалала йорт төҙөлә, уҡытыусыларға һәм табиптарға унан 116 фатир бүленә. Павел Рюрикович әйтеүенсә, бюджет өлкәһе өсөн йыл һайын берәр йорт һалынасаҡ.\nӨфө ҡалаһы хакимиәтенең мәғариф идаралығы начальнигы Азамат Сәйфуллин үҙ сығышында белем биреү сифатына ҙур иғтибар бүлде. Ҡала буйынса, дөйөм алғанда, ул юғары кимәлдә. Әммә ҡайһы бер уҡыу йорттарында «4»-кә һәм «5»-кә өлгәшеүсе уҡыусылар һаны 50 проценттан да түбән, был бигерәк тә киске мәктәптәргә ҡағыла.\nАзамат Сәйет улы билдәләүенсә, ҡаланың 83 мәғариф учреждениеһында йән башына ҡарап финанслау өсөн уҡыусылар һаны етерлек, шуға күрә финанслау артасаҡ, ә 76 учреждениела хәлдәр бик үк һәйбәт түгел. Кадрҙар менән проблемаларҙы хәл итеү өсөн 85 уҡытыусыны «ҡыҫҡартырға» тура киләсәк, әммә улар эштән ебәрелмәйәсәк, ә өҫтәмә белем биреү учреждениеларына күсереләсәк. Шуны ла әйтергә кәрәк: ҡалала 1200-ҙән ашыу пенсия йәшендәге уҡытыусы эшләй, улар дөйөм педагогтарҙың 16 процентын тәшкил итә. Коллективтарҙы «йәшәртеү» еңел бармай, йәш белгестәр эшкә урынлашҡанда «подъемный»ҙар түләнә. Былтыр вузды тамамлаусы 149 йәш белгес эшкә урынлашҡан.\nУҡыусыларҙың һаулығы – иғтибар үҙәгендә. 95 процент бала уҡыған ерендә туҡлана. «Мәктәп hөтө» программаһына 28 миллион һум бүленгән, 35 мең уҡыусы даими рәүештә һөт эсә.\nМ. Аҡмулла исемендәге Башҡорт дәүләт педагогия университеты ректоры Раил Әсәҙуллин вуз ғалимдарының уҡытыусылар менән даими хеҙмәттәшлек итеүен билдәләне. Ул шулай уҡ «инновацион бум»дан һаҡ булырға кәңәш итте. Эксперименттар менән эш итеп, тәжрибәгә таянмаһаҡ, белем биреү кимәле төшөүе ихтимал, тине ул.\nӨфө ҡалаһы ҡала округы советы рәйесе урынбаҫары Ольга Одинокова «Баш ҡала мәғарифы – 2010», «Балалар-үҫмерҙәр спорты үҫеше» маҡсатлы программалары, юл-транспорт йәрәхәттәрен булдырмау, үҫмерҙәр енәйәтен профилактикалау эштәре тураhында һөйләне. Унан тыш, район депутаттары мәктәп кәрәк-яраҡтарына үҙ аҡсаларын бүлә. Йыл һайын етемдәр мәктәп кәрәк-ярағы менән, торлаҡ менән тәьмин ителә.\nИлдус Ғөбәйҙулла улы үҙ сығышында мәғариф стандарттары, төбәк компоненты, йән башына ҡарап финанслау, берҙәм имтихандар хаҡында һөйләне. Ул шулай уҡ, бала имтиханды нисек бирергә теләй, шулай тапшырырға тейеш, шуға күрә тест йәки билеттар менән эш итеү – уның ҡарамағында, тине.\nКәңәшмә һуңында миллион һумлыҡ грантҡа конкурста еңеп сыҡҡан мәктәп директорҙарына дипломдар тапшырылды.\nАвгуст кәңәшмәләре төбәктәрҙә лә дауам итә. Кисә 23 районда белем биреүселәр йылға йомғаҡ яһаны, пландар ҡорҙо.\n1 сентябрь алдынан республикала 49 мәғариф объекты сафҡа инә. Баҡалы районының Яңы Илек ауылында 80 урынлыҡ, Бөрйән районының Аҫҡар ауылында 108 урынлыҡ мәктәп, Хәйбулла районының 2-се Аҡъяр мәктәбендә 400 балаға тәғәйенләнгән төкәтмә ишектәрен аса. Күгәрсен районының Мораҡ ауылында 70 урынлыҡ «Йәйғор» балалар баҡсаһы реконструкцияланһа, Дәүләкән ҡалаһында 8-се «Ладушки» балалар баҡсаһына төкәтмә сафҡа инә. Бынан тыш, республикала ғаилә, шәхси балалар баҡсаларын, гувернерлыҡты һәм башҡа төрлө мәктәпкәсә тәрбиә биреү формаларын әүҙем үҫтереү мәсьәләләре ҡарала.\nБөтәһе лә балалар өсөн\nМәктәптәр төҙөлә: тырышып у&#1185 ...


Хәбәрҙәр: Дуҫлыҡ буйынса экстрадиция: АҠШ Рәсәйҙе Сноуденды бирергә өгөтләй.\nДуҫлыҡ буйынса экстрадиция: АҠШ Рәсәйҙе Сноуденды бирергә өгөтләй.\nВашингтон Эдвард Сноуденды экстрадициялау мәсьәләһендә Мәскәүгә баҫым яһау юлдарын эҙләй. АҠШ йәшерен документтарҙы халыҡҡа сығарыуҙа ғәйепләгән ҮРИ-ның элекке хеҙмәткәре йәкшәмбе Гонкогтан Шереметьевоға килеп төштө. Рәсми версия буйынса, был ваҡыт арауығында ул аэропорттың транзит зонаһында булған. Президент Владимир Путиндың һүҙҙәре буйынса, Рәсәй уны Америкаға тапшыра алмай, сөнки илдәр араһында быға ярашлы махсус килешеү юҡ. Әйтеүенсә, ул был ваҡиғаға ҡыҫылмай, уның менән ФБР һәм ФСБ шөғөлләнергә тейеш. Рәсәйҙең ҡайһы бер киң мәғлүмәт саралары, ведомстволағы аноним сығанаҡҡа таянып, бындай һөйләшеүҙәрҙең барыуы хаҡында хәбәр итә.\nАҠШ-тың дәүләт сәркәтибе Джон Керри Мәскәү мөнәсәбәттәрҙе боҙорға тырышмаясаҡ, тип өмөтләнә:\n”Экстрадиция хаҡында килешеү юҡ, әммә бойондороҡһоҙ дәүләттәр араһындағы тәртип нормалары бар. Беҙ Рәсәйҙәге дуҫтарыбыҙҙы шуға саҡырабыҙ: уларҙың партнеры, БМО Именлек Советының даими ағзаһы хоҡуҡ системаһы сиктәрендә, ғәҙел хөкөм тантана итһен өсөн, нормаль һорау менән мөрәжәғәт итте”.\nЭлегерәк Керри, һуңғы ике йыл эсендә Америка властарының Рәсәйгә енәйәтселәрҙе тотоп биреүҙә ярҙамлашыуын иҫкә төшөрөп, шундай уҡ яуап көтөүен әйткәйне.\nСноуден сәйәси һыйыныу урыны һораған Эквадорға ҡарата ла АҠШ-тың тоны ҡатылана бара. Әле Эквадоҙа Сноудендың һорауы ҡарала. Эквадор эксперты Патрисия де ла Торре һүҙҙәре буйынса, яуап ыңғай булған хәлдә, эш янауҙар менән генә бөтмәйәсәк:\n”Әлбиттә, АҠШ үҙ контролен булдырасаҡ. Иҡтисади санкциялар булыуы ла ихтимал. Эквадор хөкүмәте хәлде өйрәнә һәм ҡарарының эҙемтәләрен баһалай, тип уйлайым.”\nЭквадорҙың АҠШ менән ҡаршылыҡҡа килеүе тәүге тапҡыр ғына түгел. Америкаға ҡаршы риторикаһы менән билдәле булған илдең президенты Рафаэль Коррера уҙған йыл Wikileaksҡа нигеҙ һалыусы Джулиан Ассанжҡа сәйәси һыйыныу урыны биргәйне инде.


Материалы за Январь 2008 года » Страница 9 » Архив газеты "Йәшлек"\nБыл донъяла ниҙәр бар? Яңылыҡтар » Ғәләмәт донья\nИнфляцияға ҡаршы – махсус төркөм\nРәсәй Хөкүмәте инфляцияны ауыҙлыҡлай алмай.\nРФ Иҡтисади үҫеш министрлығы белдереүенсә, ғинуарҙың тәүге өс аҙнаһында уҡ илдәге хаҡтар, уртаса алғанда, 1,8 процентҡа артҡан. Премьер-министр Виктор Зубков Финанс һәм Иҡтисади үҫеш министрлыҡтарының эшенән ҡәнәғәт түгел.\nПремиялар тапшырылды Сәйәсәт\nКүгәрсен районында Башҡортостандың халыҡ яҙыусыһы Зәйнәб Биишева исемендәге әҙәби премия лауреаттарын бүләкләү тантанаһы үтте.\nАбруйлы премияға быйыл дүрт кеше – шағир, публицист, тәржемәсе, БР һәм РФ Яҙыусылар союзы ағзаһы, Салауат Юлаев исемендәге дәүләт премияһы лауреаты Хәсән Назаров (Хәсән Назар), профессор, философия фәндәре докторы, БДУ-ның Нефтекама филиалы директоры Октябрь Вәлитов, филология фәндәре кандидаты, Стәрлебаш ауылының 1-се урта белем биреү мәктәбе директоры Миңлехәнә Баһауетдинова, Күгәрсен районы Мораҡ башҡорт гимназияһы директорының тәрбиә эштәре буйынса урынбаҫары, башҡорт теле һәм әҙәбиәте уҡытыусыһы Гөлфиә Искәндәрова лайыҡ булды.\nЛауреаттарҙың барыһы ла Зәйнәб Биишеваның мираҫын халыҡҡа еткереүгә ҙур өлөш индергән.\n(Халыҡ яҙыусыһының тыуыуына 100 йыл тулыуға арнап, Күгәрсен районында үткән республика ғилми-ғәмәли конференцияһынан материалды киләһе һандарҙа уҡығыҙ).\nБашҡортостан яңылыҡтары Сәйәсәт\nРеспублика Президенты Мортаза Рәхимов эш сәфәре менән Белорет һәм Учалы райондарында булды.\nБелорет районында Президент «Асы» шифаханаһында төҙөлөп ятҡан яңы корпусты ҡараны, Учалыла иһә торлаҡ һәм «Горняк» стадионы төҙөлөшө менән танышты. Дөйөм майҙаны 6,5 мең квадрат метр булған 94 фатирлы йортто Учалы тау-байыҡтырыу комбинаты район хакимиәте менән берлектә төҙөй. Был фатирҙарҙы учалылар социаль ипотека буйынса аласаҡ.\nМортаза Ғөбәйҙулла улы шулай уҡ иң алдынғы ауыл хужалыҡтарының береһе булған «Байрамғол» агрофирмаһының эшмәкәрлеге менән ҡыҙыҡһынды. 1280 баш малға иҫәпләнгән комплекс «Агросәнәғәт комплексын үҫтереү» өҫтөнлөклө милли проектын тормошҡа ашырыу шарттарында барлыҡҡа килгән.\nавторы: Сажиҙә Лотфуллина | 26 января 2008 | Фекерҙәр (0) | Тотош уҡырға\nБуш хәбәр булып сыҡты Сәләмәтлек\nКорвалол да, валокордин да рецепһыҙ һатыласаҡ\nАҙна башында ил буйлап йәшен тиҙлегендә хәбәр таралды – имеш, тиҙҙән корвалол, валокордин һәм шуның кеүек йыш ҡулланылған башҡа дарыуҙар башҡаса рецепһыҙ һатылмаясаҡ. Албырғаған халыҡ дарыуханаларға йүгерҙе – ысынмы икән был хәбәр, бушмы?\nТӨРМӘЛӘ УЛТЫРЫП, МИЛЛИОН ДОЛЛАР ОТ, ИМЕШ\nБранстэйбл ҡалаһының банкыһына төшкәне өсөн биш йыллыҡ енәйәт язаһын үтеүсе берәү 1 млн доллар отҡан.\n55 йәшлек Тимоти Элиот 2006 йылдың октябрендә үҙенең тыуған ҡалаһындағы банкынан аҡса урларға йыйынғанда ҡулға алына.\nБирергәме, бирмәҫкәме? Яңылыҡтар » Ғәләмәт донья\nБаш ҡалабыҙҙың транспорт иң күп йөрөгән урамдарында хәйер һораусыларға күнегеп тә бөткәнбеҙ инде. Улар бер туҡтауһыҙ елдергән машиналар араһында йөрөп, үҙҙәренең генә түгел, башҡаларҙың да ғүмерен хәүеф аҫтына ҡуя. Улар бигерәк тә Октябрь проспектын, Революция, Беренсе Май, Интернационал, Рәсәй, Өфө шоссеһы урамдарын үҙ иткән.\nБеҙҙең таможня һынатмай Иҡтисад\nБөгөн бөтә донъя таможня органдары хеҙмәткәрҙәре үҙҙәренең профессиональ байрамдарын – Халыҡ-ара таможня көнөн билдәләй. Рәсәй таможняһында 70 меңгә яҡын кеше хеҙмәт итә, ә бөтә донъяла был өлкәлә 800 меңгә яҡын кеше үҙ эшен намыҫлы башҡара.\nШтаб булдырылды. Һайлау – 2008 Сәйәсәт\nРФ Президентлығына кандидат Дмитрий Медведевтың Башҡортостандағы һайлау штабын БР Президенты Хакимиәте етәксеһе Радий Хәбиров етәкләйәсәк.\nУл Дәүләт Думаһына һайлауҙар барышында «Берҙәм Рәсәй» партияһы штабын да етәкләгәйне. Партия республика буйынса 83 процент тауыш йыйыуға өлгәште.\nШтаб һайлау алды кампанияһының башынан алып йомғаҡ яһалғанға тиклем эшләйәсәк. Дмитрий Медведев «Берҙәм Рәсәй» партияһы тарафынан РФ Президентлығына кандидат итеп 17 декабрҙә күрһәтелде. Уның кандидатураһын РФ Президенты Владимир Путин хупланы. Башҡортостан Президенты «Берҙәм Рәсәй»ҙәрҙең тәҡдимен, Рәсәй өсөн мөһим ваҡиға, тип билдәләне. Мортаза Рәхимов фекеренсә, Рәсәй алған йүнәлеште глобаль иҡтисад менән дә, ябай кешенең проблемалары менән дә таныш көслө етәксе генә дауам итергә тейеш.\nКире ҡайтырға << 1 5 6 7 8 9 10 11 12 13 41 >> Киләһе бит


“Күк ҡабағы иң бәхетлеләргә асыла” » Башкортостан кызы\n“Миңә биш йәштәр тирәһе булғандыр. Төнгө урам буйлап өләсәйем менән етәкләшеп мунсаға китеп барабыҙ. Өләсәйем оҙон елән кейгән. Шул мәл ҡапыл, ҡараңғылыҡ сигенеп, донъя\n– Эй Хоҙайҙың ҡөҙрәте, күк ҡабағы асылды бит, балам! – Өләсәй, таң ҡалып күккә ҡарап торҙо ла, доғаларын уҡый башланы. – Теләктәреңде телә, күк ҡабағы асылыуын иң бәхетлеләр генә күрә, бәхетле булырһың, иншалла, – тип башымдан һыйпаны. Шул мәлдә энә лә күренер, тигәндәре хаҡтыр. Сөнки бар ғәләм илаһи яҡтылыҡҡа күмелгәйне”. Бала сағының иң серле хәтирәһе Стәрлебаш районы Аллағыуат ауыл хакимиәте биләмәһе башлығы Зифа Ҡолһаринаны ғүмер буйы оҙатып килә. Бәғзе берәү был ваҡиғаны мөғжизәгә ышаныусы бала күңеленә\nһеңгән хыял тип баһалар. Ләкин “Мөғжизәләр тәбиғәт күренештәренә ҡаршы килмәй, бары тик беҙҙең улар хаҡында күҙаллауҙарға ҡаршы килә”, – тигән бит бер аҡыл эйәһе лә. Нисек кенә булмаһын, күк ҡабағы асылыуға шаһит Зифа Хөсәйен ҡыҙы үҙен, ысынлап та, бәхетлеләрҙән-\nбәхетле тип һанай.\n“Әсәйем ҡапыл ҡаты сырхап китте. Барып ҡына ҡара әле”. – Ауылдың беренсе егете Ғәлинур Ҡолһарин шулай тип ингәс, Зифа йәһәт кенә йыйына ла ауырыу янына ашыға. Салауат медицина училищеһын тамамлап, Аллағыуат фельдшер-акушерлыҡ пункты мөдире булып ҡайтҡан ҡыҙ тиҙ арала халыҡ абруйын яулап өлгөргән була. Тәүлектең теләһә ниндәй ваҡытында саҡырыу буйынса барырға әҙер фельдшер был юлы ла үҙен ауырыу көтә тип уйлай. Ләкин барып инһә, ни күрә: табын ҡоролған, килен төшөрөргә йөрөйҙәр. Күҙе төшөп йөрөгән ҡыҙҙы Ғәлинур ана шулай боронғонан килгән йола буйынса урлап алып ҡайта. Ләкин сая Зифаны, был егәрле лә, буй-һыны ла күркәм егетте оҡшатмаһа, ихтыярынан тыш берәү ҙә ҡалдыра алмаҫ ине. Шулай итеп, тирә-яҡта уңғанлығы, мәғрифәтселеге менән дан тотҡан ике көслө нәҫел – Асҡаровтар һәм Ҡолһариндар туғанлаша. Яңы тыуған ғаиләнең, барыһын һоҡландырып, матур итеп йәшәп китеүе тәбиғи.\n…Сикә сәстәренә һиҙелер-һиҙелмәҫ көмөш төшһә лә, йәшлек һылыулығын юғалтмаған ханым әкрен генә үткәндәрен барлай. Улар, кино таҫмаһындағылай, бер-бер артлы күҙ алдынан уҙа. Ире менән йәшәлгән егерме өс йыл ғүмер, әйтерһең, бәхетле өс көн, күҙ асып йомғансы үткән дә киткән. Һағыныуҙы йылдар баҫмай, көсәйтә икән. Тик һағыныуы сабыр: иплелеге менән күңелен яулаған ире Зифаның йөрәге өҙөлөп юҡһыныуын өнәмәҫ ине. Ғәлинур, Ғәлинур. Исеме бер минутҡа ла күңелендә сыңлауҙан туҡтамағанғалыр, теленән дә төшмәй. Хатта, онотолоп китеп, ишек алдындағы бар йән эйәһенә шулай тип өндәшә.\nИкеһе лә эш өсөн, кешеләр өсөн йәнен фиҙа ҡылырға әҙер быуындан улар. Ғәлинур Хөснулла улы “Ашҡаҙар” колхозында автомеханик, унан оҙаҡ йылдар баш инженер булып эшләй. Аллағыуат ауыл советының беренсе рәйесе итеп һайлана. Яңы магазин, балалар баҡсаһы, ашхана, йәштәр урамында йорттар ул етәкселек иткән йылдарҙа төҙөлә – ире мәғәнәле йәшәп, эшләп ҡалырға ашыға.\nӘ Зифа өс ауыл халҡының һаулығы өсөн яуаплы. Район үҙәге ҡырҡ саҡырым алыҫлыҡта. Машина булмағанда дарыуҙы йә трактор арбаһында, йә ат менән алып ҡайта. Ул заманда бәпес көтөүсе әсәләрҙе алдан һаҡлауға һалыу юҡ, дауаханаға алып барып өлгөрмәйенсә, күпме сабыйға кендек инәһе булған икән? Һуңғы тапҡыр юлда ҡабул иткән баланы шоферҙың күлдәгенә төрөп, әсәһе ҡуйынына һалыуы хәтерендә.\nБерәйһе ҡапыл сырхап китһә, дауаханаға үҙен генә ебәреү юҡ – мотлаҡ оҙата бара. “Ҡышҡы сатнама һалҡын көн ине. Мостафа ауылынан бер ҡатынды күрше Нордовкалағы участка дауаханаћына илттем дә ҡайтышлай, юлды ҡыҫҡартам тип, Ашҡаҙар аша сығырға булдым. Йүгерә-атлай китеп барғанда, көҙгөләй ялтырап ятҡан боҙ ҡапыл убылды ла төштө. Нисек боҙ аҫтында ҡалғанымды белмәй ҙә ҡалдым. Өшөүҙе лә һиҙмәйем, боҙ аҫтындағы һыуҙың зәңгәрлегенә хайранмын. Һушыма килһәм, ярҙа ҡар өҫтөндә ятам. Ниндәй көс тартып сығарған мине – һаман башыма һыймай. Ауыл осонда йәшәүсе Фәйрүзәләргә көс-хәл менән барып еттем. Улар боҙланып ҡатҡан кейемдәрҙе саҡ сисеп алып, юрғанға төрөп ҡуйҙы...“ – тип, ул үҙе менән булған тағы бер ваҡиғаны бәйән итте. Дүрт бала әсәһен, үҙ ғүмерен ҡурҡыныс аҫтына ҡуйып, ауырыуҙар хаҡында хәстәрләргә нимә мәжбүр итә? Был фиҙакәрлекте бөгөнгө йәштәргә аңлауы ауыр. Ә улар быуыны башҡа ҡиммәттәрҙе һанлап йәшәй.\nҠырҡҡа етәрәк, 1990 йылда, һөнәрен үҙгәртеп, ауылда асылған балалар баҡсаһына мөдир булып китеүе, юғары белем алырға ҡарар итеүе лә – сая, тынғыһыҙ холҡонан. Баҡсаға мөдир кәрәк булғас, ике уйлап тормай, ризалаша. Стәрлетамаҡ педагогия институтының педагогика ћєм психология факультетын тамамлау менән генә сикләнмәй, Мәскәүҙә профессиональ әҙерлек университетында ла ситтән тороп белем ала.\n2010 йылдыњ июнендє ҙур ышаныс күрһәтеп, Зифа Хөсәйен ҡыҙын Аллағыуат ауыл хакимиәте биләмәһе башлығы итеп һайлап ҡуялар. Биләмәгә ҡараған Үрге Аллағыуат, Түбәнге Аллағыуат, Ҡараяр, Мостафа, Октябревка ауылдарында меңгә яҡын кеше йәшәй. Егерме йыл дауамында ҡатын-ҡыҙҙар советы рәйесе вазифаһын башҡарыусы ханымға был ауылдарҙың һәр тын алышы, һәр ғаиләнең көнитмеше яҡшы таныш. Шуға күрә, һис ауырһынмай, ике эште бер ыңғайҙан тартып китә.\nХалыҡ менән шунса ғүмер эшләгән тәжрибәле йәмәғәтсе булараҡ, ул матди хәлдән бигерәк, кешеләрҙең рухын һаҡлау, нығытыу барыһынан мөһим икәнен белә. Ул йәһәттән һәр ауылда киң тантана итеп үткәрелгән шәжәрә байрамдарының йоғонтоһо ифрат ҙур була. Был байрамды ойоштороу идараһы рәйесе булараҡ, күп эштәр башҡарған Зифа Хөсәйен ҡыҙы халыҡтың үҙаңы уяныуына, тарихын байҡап, бөгөнгөһөн матурларға, киләсәген билдәләргә ынтылыуына ҡыуанып бөтә алмай.\nЗифа ханым “Өндәшмәү – алтын”, “Сабырлыҡ – алтын” тигән әйтем менән килешә алмай. Яҡташтары ғүмер буйы тураһын әйтеп өйрәнгән ҡатындың талаптарына һис үпкәләмәй: ауыҙынан сыҡҡан һәр һүҙе яҡшы ниәттән икәнен белеп торалар.\nБорон-борондан ғаилә ҡәҙерен белгән тоҡомдан сыҡҡан Ҡолһарина үҙ ҡарамағындағы биләмәлә ғаилә ҡиммәттәрен нығытыусы сараларға ғәйәт ҙур иғтибар бирә. Мәҫәлән, күп балалы ғаиләләрҙе бар ғәм алдында ололау матур ғәҙәткә әйләнгән. Уларға, шулай уҡ яңғыҙ йәшәүсе әсәләргә, тыл ветерандарына, инвалид балалар тәрбиәләүселәргә социаль яҡлау идаралығы аша матди ярҙам хәстәрләп, тормоштарын еңеләйтергә тырышалар – йылы һүҙгә, терәккә мохтаж бер кем күҙ уңынан ысҡынмай.\nЗифа Хөсәйен ҡыҙы Аллағыуаттың “Айыҡ ауыл” республика акцияһына ҡушылып, хәмерҙән баш тартыусылар сафына баҫыуына ғорурлана. Ғөмүмән, ул халыҡ тормошонда яҡтылыҡты күреп, һәммәһен дә шуға көйләүсе етәкселәрҙән:\n– Ашҡаҙар буйында ултырыуҙан файҙаланып, кешеләр йөҙәрләгән ҡаҙ, өйрәк үҫтерә, күптәр бишәр һыйыр, шунса башмаҡ, быҙау аҫырай. Быйыл иген, картуф, бар йәшелсә ишелеп уңды. Пенсиялар, пособиелар ваҡытында бирелеп килә. Заман ауырлығына зарланыу гөнаһ, – ти ул.\nӘлбиттә, биш ауылдың йәшәйешен тәьмин итеү буйынса мәсьәләләр ҙә бихисап. Зифа апай, биләмә етәксеһе булараҡ, тәүге осорґа башҡарған ҙур эштәре хаҡында һөйөнөп һөйләй:\n– Ашҡаҙар яҙын ташып, туғайҙарҙы ғына түгел, ҡайһы бер йылдарҙа ауылдарҙы ла баҫып китә ине. Быйыл, Мостафа ауылында уның ярҙарын нығытып, дамба төҙөнөк. Республика бюджетынан бүленгән аҡсаға урамдарҙы яҡтыртыу эштәре башҡарҙыҡ.\nБына шулай туған халҡы хәстәре менән янып йәшәй Ашҡаҙар һылыуы.\nӘ иң ҙур шатлығы – балалары. Ирена, Гөлнур ҡыҙҙарына, Илнур, Нур улдарына, ейәндәренә ҡарап һоҡлана ла, ѓорурлана ла. Илнуры аграр университетты тамамлаған, атаһы һымаҡ, техниканы биш бармағылай белеүе менән абруйлы, ҡыҙҙары тел һәм әҙәбиәт өлкәһен һайлап, ғилми дәрәжәгә эйә булғандар – икеһе лә фән кандидаты. Апалы-һеңлеле Ҡолһариналар баш ҡалала уңған йәмәғәт эшмәкәрҙәре булараҡ та билдәле. Төпсөктәре Нур апайҙары юлынан киткән, Башҡорт дәүләт университетында аспирантурала белем ала. “Балаң һинән дә даланлы, ғилемле, уңышлы икән, әсә өсөн ошонан да ҙурыраҡ бәхет юҡ”, – Зифа апай шулай ти. Һәм олпат әсәй генә түгел, өләсәй, халҡын әйҙәр, уны ҡайғыртыр башлыҡ булып та, күк ҡабығы асылыуын күргәндәге кеүек, мөғжизәгә ышаныуҙан туҡтамай. Сөнки тормоштоң һәр миҙгеле, уныңса – үҙе мөғжизә.\n«Небо открывается перед самыми счастливыми»\n«Мне было, наверное, лет пять. По ночной улице шли мы с бабушкой в баню. Неожиданно темнота отступила, и стало светло как днем.\n– Вот чудо, сотворенное Аллахом! – Бабушка остановилась и, как завороженная, смотрела в небо. Затем она помолилась, погладила меня по головке и велела загадать желания. – Небо открывается лишь счастливым. Значит, будешь счастливой, доченька!\nВ этот миг, пожалуй, можно было бы заметить даже иголку на земле – так было светло». Чудесным воспоминанием из детства делится со мной Зифа Кулсарина, глава администрации Аллагуватовского сельского поселения Стерлибашевского района. Кому-то, возможно, покажется этот рассказ детской мечтой о чуде. Но кто-то из великих сказал: «Чудеса не противоречат законам природы, они лишь противоречат нашим представлениям о законах природы». Как бы там ни было, свидетельница необычного природного явления Зифа Хусаиновна считает себя самой счастливой».\nТак начинается очерк журналистки Альмиры Киреевой о своей героине из Стерлибашевского района.\nВ деревню Аллагуват привела Зифу судьба после окончания Салаватского медицинского училища. Она стала здесь заведующей медпунктом. Здесь же встретила свою любовь – вышла замуж за стройного, делового парня Галинура Кулсарина. Очерк знакомит читателей с этой образцовой семьей, их прекрасными и успешными детьми.